
Extraordinarei mele fiice Catherine, 
o fată nemaipomenită cu o minte sclipitoare 
și un viitor incredibil. 


PREFAŢĂ 


Vă mulțumesc pentru că ați ales această carte. Sper 
ca ideile pe care le veți găsi aici să vă fie la fel de folo- 
sitoare pe cât mi-au fost mie și altor câteva mii de 
oameni. De fapt, ceea ce sper eu este ca această carte să 
vă schimbe viaţa pentru totdeauna. 

S-ar părea că nu ai niciodată suficient timp să faci tot 
ceea ce vrei. Ești literalmente îngropat în sarcini de ser- 
viciu și responsabilități personale, proiecte, vrafuri de 
reviste pe care trebuie să le citești și tomuri întregi de 
cărți de care intenționezi să te apuci zilele astea, ime- 
diat ce-ţi faci timp. 

Realitatea este însă că nu-ți vei face niciodată timp. 
Nu vei reuși niciodată să fii stăpân pe situaţie. Nu vei 
reuși niciodată să-ți rezolvi treburile cu mult înainte de 
termen, astfel încât să poți să te dedici cărților, revis- 
telor și activităţilor relaxante la care visezi. 

Și nici să nu te gândești că, devenind mai eficient, ai 
putea să-ți rezolvi problemele de organizare a timpu- 
lui. Îndiferent câte tehnici de productivitate personală 
stăpânești, lucrurile pe care le ai de făcut vor depăși 

PREFAŢĂ 


întotdeauna cu mult timpul pe care-l ai la dispoziţie, 
oricât de cuprinzător ar fi acesta. 

Singura modalitate prin care poți să pui stăpânire pe 
timpul și pe viața ta este să schimbi modul în care 
gândești, muncești și abordezi fluxul nesfârșit de 
responsabilități care se revarsă asupra ta în fiecare zi 
Poţi să deții controlul asupra îndatoririlor și activ 
tăților tale numai în măsura în care vei înceta să mai 
faci anumite lucruri și vei începe să petreci mai mult 
timp ocupându-te de acele activități care pot produce 
cu adevărat o schimbare în viaţa ta. 

Mă ocup cu studiul metodelor de organizare eficien- 
tă a timpului de mai bine de treizeci de ani. Am apro- 
fundat lucrările unor autori precum Peter Drucker, 
Alex Mackenzie, Alan Lakein, Stephen Covey și mulți, 
mulți alții. Am citit sute de cărți și mii de articole legate 
de eficiența și eficacitatea personală. Cartea de față 
reprezintă rezultatul acestor studii. 

Ori de câte ori am întâlnit o idee bună, am testat-o în 
munca mea și în viața personală. Dacă s-a dovedit efi- 
cientă, am adăugat-o la conferințele și seminariile mele 
și am predat-o și altora. 

Galileo a scris undeva că „Nu poți să înveți o per- 
soană ceva ce încă nu știe; tot ce poți să faci este să o 
faci conștientă de ceea ce știe deja”. 


În funcţie de cunoștințele și experiența pe care le 
posezi, ideile pe care le vei găsi aici ți-ar putea suna 
cunoscute. Cartea de faţă te va ajuta să le aprofundezi. 
Atunci când îţi vei însuși aceste metode și tehnici, 
punându-le tot timpul în practică, astfel încât să devină 
obiceiuri, cursul vieții tale va lua o direcţie pe care nici 
n-ai visat-o. 


POVESTEA MEA 

Daţi-mi voie să vă spun câte ceva despre mine și 
despre originile acestei cărți. 

Nu am pornit în viață cu foarte multe avantaje, am 
însă o minte iscoditoare. La școală, nu am avut rezul- 
tate bune și am renunţat la studii fără să-mi iau diplo- 
ma. Pe parcursul următorilor ani, am avut diverse slujbe 
în care am prestat muncă fizică. Viitorul nu-mi părea 
prea promiţător. 

Pe la șaisprezece ani, m-am angajat pe un cargobot 
și am pornit să colind lumea. Timp de opt ani, am călă- 
torit și am muncit, apoi am mai călătorit un pic, 
ajungând să vizitez mai bine de optzeci de țări pe cinci 
continente. 

Când nu am mai reușit să găsesc o muncă necalifi- 
cată, am intrat în vânzări, mergând din ușă în ușă și 
muncind doar pentru un comision. Reușeam în felul 
acesta să supraviețuiesc de la o vânzare la alta, până 
când am început să mă uit în jurul meu și să mă întreb: 
De ce unora le merge mai bine decât îmi merge mie? 

Apoi am făcut un lucru care mi-a schimbat viaţa. 
M-am dus la agenții comerciali care aveau succes și 
i-am întrebat cum se face că le mergea așa de bine. lar 
ei mi-au explicat. După ce am făcut așa cum mă sfătui- 
seră ei, vânzările mele au crescut. Până la urmă, am 
ajuns să am atâta succes, încât am fost numit director 
de vânzări. În calitate de director de vânzări, am apli- 
cat aceeași strategie. Am aflat cum anume procedau 
directorii de succes și am făcut și eu întocmai. 

Procesul acesta prin care învățam și apoi puneam în 
practică ce învățasem mi-a schimbat viața. Încă nu-mi 
vine să cred cât de simplu și de evident este. Pur și sim- 
plu aflați cum procedează oamenii prosperi și faceți 
aceleași lucruri până când obţineţi aceleași rezultate. 
Dumnezeule, ce idee. 

Altfel spus, unor oameni le merge mai bine decât 
altora pentru că fac anumite lucruri în mod diferit și 
pentru că fac lucrurile potrivite în maniera potrivită. Și, 
mai ales, își folosesc timpul cu mult, mult mai bine 
decât omul obișnuit. 

Dat fiind că proveneam dintr-un mediu lipsit de 
posibilități, căpătasem sentimente profunde de inferio- 
ritate și inadaptare. Picasem în capcana mentală de a 
presupune că oamenii cărora le mergea mai bine decât 
mie erau, de fapt, mai buni decât mine. Am învățat însă 
că lucrul acesta nu este neapărat adevărat. Oamenii 
aceia făceau lucrurile altfel și ceea ce învățaseră ei să 
facă puteam și eu să învăţ, bineînţeles, păstrând pro- 
porţiile. 

Aspectul acesta a fost ca o revelație pentru mine 
Eram în același timp uimit și incitat de descoperirea pe 
care o făcusem. Continui să mă simt astfel. Mi-am dat 
seama că puteam să-mi schimb viaţa și să-mi îndepli- 
nesc aproape orice obiectiv pe care-l fixam, cu condiţia 
să aflu cum procedau alţii în domeniul respectiv și să 
fac la rându-mi întocmai, până ce obțineam aceleași 
rezultate ca și ei. 

În mai puţin de un an de când intrasem în domeniul 
vânzărilor, eram un agent de top. La un an după ce am 
fost numit director, eram vicepreședinte, având în sub- 
ordine o forță comercială de nouăzeci și cinci de per- 
soane în șase țări. Aveam douăzeci și cinci de ani. 

În decursul anilor, am avut douăzeci şi două de sluj- 
be diferite, am pornit și am consolidat mai multe com- 
panii și am obținut o diplomă de afaceri de la o univer- 
sitate prestigioasă. În același timp, am învăţat să 
vorbesc limbile franceză, germană și spaniolă și am fost 
purtător de cuvânt, instructor sau consultant la peste 
500 de companii. În prezent, susțin prelegeri și semi- 

narii în fața a mai bine de 300.000 de persoane pe an, cu 
auditorii de nu mai puțin de 20.000 de oameni. 

Pe parcursul carierei mele, am descoperit un adevăr 
fundamental: abilitatea de a te concentra în exclusivi- 
tate asupra sarcinii tale celei mai importante, de a o 
îndeplini corect și de a o duce la bun sfârșit, reprezintă 
cheia spre succesul deplin, spre realizare, respect, statut 
și fericire în viaţă. Viziunea aceasta fundamentală 
reprezintă esența cărții de față. 

Am scris cartea aceasta ca să arăt cum se poate 
avansa mai rapid în carieră. Paginile care urmează 
conţin douăzeci și unu dintre cele mai puternice prin- 
cipii despre eficacitatea personală pe care le-am 
descoperit vreodată. 

Metodele, tehnicile și strategiile prezentate sunt 
practice, demonstrate și au efecte rapide. Pentru 
economie de timp, nu mă voi ocupa de diversele expli- 
caţii psihologice și emoționale pentru tergiversare sau 
proastă administrare a timpului. Nu mă voi adânci 
prea mult în teorie sau investigații științifice. Ceea ce 
vei învăța sunt măsuri concrete pe care le poți lua ime- 
diat, pentru a obține rezultate mai bune și mai rapide 
în munca pe care o desfășori. 

Fiecare idee din această carte se axează pe creșterea 
nivelelor tale generale de eficiență, performanţă și ran- 
dament, asupra ameliorării valorii tale, indiferent de 
domeniul în care lucrezi. Multe dintre acestea pot fi, de 
asemenea, aplicate și în viaţa obișnuită. 

Fiecare dintre aceste douăzeci și una de metode și 
tehnici este desăvârșită în sine; toate sunt necesare. O 
strategie se poate dovedi eficientă într-o anumită cir- 
cumstanţă, în timp ce alta poate fi aplicată într-o situ- 
aţie diferită. Împreună, aceste douăzeci și una de idei 
reprezintă o combinaţie de tehnici de eficiență perso- 
nală, pe care le poţi folosi în orice moment, în orice 

ordine sau succesiune care ți se pare potrivită la 
momentul respectiv. 

Cheia succesului este acțiunea. Principiile aprofun- 
date în această carte au ca efect îmbunătățirea rapidă și 
previzibilă a performanţei și rezultatelor. Cu cât le vei 
învăța și le vei pune mai repede în aplicare, cu atât mai 
repede vei avansa în carieră — garantat. 

Nu vor mai exista limite pentru ceea ce vei putea 
realiza, atunci când vei învăţa acest principiu „Începe 
cu ce nu-ți place!“. 


BRIAN TRACY 
Solana Beach, California 
ianuarie 2001 


INTRODUCERE: 


Incepe cu ce nu-ți place 


Trăim într-o epocă minunată. N-au existat nicicând 
atâtea posibilități și oportunități de a-ți îndeplini atât 
de multe din țelurile care te animă. Poate, ca în niciun 
alt moment din istoria umanității, ești de-a dreptul 
sufocat de opţiunile pe care le ai. Numărul lucrurilor 
bune pe care le poți face este atât de mare, încât abili- 
tatea ta de a le alege pe cele potrivite ar putea fi ele- 
mentul crucial, care să determine ceea ce realizezi în 
viaţă. 

Dacă ești asemeni majorităţii oamenilor de astăzi, 
atunci sigur ești copleșit de volumul nenumăratelor 
lucruri pe care trebuie să le faci într-un interval de timp 
prea scurt. În timp ce te străduiești să ajungi cu tre- 
burile la zi, îndatoriri și responsabilități noi continuă să 
se reverse, asemenea mareelor. Motiv pentru care nu 
vei reuși niciodată să faci tot ceea ce ai de făcut. Nu vei 
fi niciodată la zi. Vei fi mereu în urmă cu unele dintre 
sarcinile și responsabilităţile tale, probabil, cu multe 
dintre ele. 

Din această cauză, și acum poate mai mult ca nicio- 
dată, abilitatea ta de a determina care este sarcina cea 

mai importantă și de a o îndeplini și repede și corect va 
avea, probabil, un impact mai mare asupra succesului 
tău, decât oricare altă calitate sau abilitate pe care ai 
putea-o deprinde. 

O persoană obișnuită, care își formează obiceiul de 

stabili priorități clare și de a desăvârși sarcini 
importante într-un timp scurt, va surclasa geniul care 
vorbește mult și face planuri minunate, dar realizează 
prea puține lucruri. 

De foarte mulţi ani, lumea zice că, dacă mâncăm o 
broască vie dis de dimineaţă, vom putea să ne petrecem 
restul zilei cu satisfacția că acela este, probabil, cel mai 
rău lucru care ni se va întâmpla cât e ziua de lun 

„Broasca“ ta este sarcina ta cea mai mare, cea mai 
importantă, cea care are cele mai mari șanse de a fi 
amânată la nesfârșit în cazul în care nu faci ceva în 
privinţa ei chiar în momentul acesta. Este, de asemenea, 
acea sarcină care ar putea avea cel mai mare impact 
asupra vieții și rezultatelor tale la momentul respectiv. 

Se mai spune, de asemenea, „Dacă trebuie să mănânci 
două broaște, mănânc-o mai întâi pe cea mai urâtă“ 

Acesta este un alt mod de a spune că, dacă ai de 
îndeplinit două sarcini importante, trebuie să începi cu 
cea mai mare, mai dificilă și mai importantă. Formează- 
ți deprinderea ca înainte să te apuci de orice altceva, să 
te ocupi imediat de sarcina mai grea și apoi să continui 
până ce aceasta este îndeplinită în totalitate. 

Imaginează-ți că este un test. Comportă-te ca și cum 
ar fi o provocare personală. Împotrivește-te tentaţiei de 
a începe cu sarcina mai ușoară. Repetă-ți în perma- 
nență că una dintre cele mai importante decizii pe care 


le iei în fiecare zi este alegerea lucrului pe care îl vei 
face imediat și a celui pe care îl vei face mai târziu, asta 
în cazul în care o să-l mai faci cumva. 

lată și o ultimă observaţie: „Când trebuie să mănânci 
o broască vie, nu rezolvi nimic dacă stai și te uiţi la ea 
prea mult timp.“ 

Secretul în obținerea unor nivele superioare de per- 
formanţă și eficacitate este să-ți dezvolți obiceiul per- 
manent de a ataca sarcina majoră la primele orele ale 
dimineții. Trebuie să-ți formezi deprinderea de „a-ţi 
mânca broasca“ înainte de a face orice altceva și fără să 
stai prea mult pe gânduri. 

Cercetările repetate efectuate asupra persoanelor 
care sunt plătite mai bine și promovate mai repede au 
demonstrat că „înclinația spre acțiune“ este calitatea 
care iese în evidenţă ca fiind modul lor de comporta- 
ment cel mai remarcabil și mai consistent și care se 
manifestă în tot ceea ce fac. Oamenii de succes, oamenii 
eficienți sunt cei care își abordează fără întârziere 
sarcinile cele mai importante, antrenându-se apoi să 
lucreze constant și concentrat până ce sarcinile respec- 
tive sunt îndeplinite. 

În lumea noastră și, în special, în lumea de afaceri 
actuală, ești plătit și promovat doar dacă obţii rezultate 
concrete, măsurabile. Ești plătit dacă aduci o contri- 
buţie valoroasă și mai ales dacă aduci acea contribuție 
așteptată. 

ecul în execuţie“ este una dintre cele mai mari 
probleme cu care se confruntă organizațiile în zilele 
noastre. Mulţi oameni confundă activitatea cu efectu- 
area. Aceștia vorbesc fără întrerupere, organizează 
ședințe nesfârșite ș fac planuri minunate, dar când 
se face bilanţul, niciunul dintre ei nu-și face treaba și nu 
obține rezultatele cerute. 

Cel puţin 95 la sută din succesul pe care-l repurtezi 
în viață și în muncă va fi determinat de genul de obi- 
ceiuri pe care ți le însușești de-a lungul timpului. 
Obiceiul de a stabili priorităţi, de a depăși tendința de 

tergiversare și de a persevera în a-ți duce la capăt sarci- 
na cea mai importantă este o aptitudine mentală și fiz- 
ică. Ca atare, acest obicei poate fi învăţat prin exercițiu 
și repetiție continuă până când ți se blochează în sub- 
conștient și devine o parte constantă a comportamentu- 
lui zilnic. Odată devenit obicei, tot ceea ce faci devine 
totodată, automat, și ușor de realizat. 

Eşti adaptat mental și emoţional, astfel încât 
îndeplinirea unei sarcini să-ţi ofere un sentiment pozi- 
tiv. Te face fericit. Te face să te simți învingător. 

Ori de câte ori duci la bun sfârșit o sarcină, indife- 
rent de mărime sau importanță, simți un val de energie, 
entuziasm și prețuire pentru propria persoană. Cu cât 
este mai importantă sarcina încheiată, cu atât mai feri- 
cit, mai încrezător și mai puternic te vei considera, pe 
tine și pe ceilalți. 

Realizarea unei sarcini importante declanșează eli- 
berarea de endorfine în creier. Aceste endorfine îţi con- 
feră un sentiment natural de beatitudine. Fluxul de 
endorfine care urmează realizării reușite a oricărei 
sarcini te face să te simţi mai creativ și mai încrezător. 

lată unul dintre cele mai importante așa-zise secrete 
ale succesului. Este vorba de faptul că poți efectiv căpă- 
ta o „dependenţă pozitivă“ de endorfine și de senti- 
mentul intensificat de claritate, încredere și competență 
pe care acestea îl declanșează. Odată formată această 
„dependență“, aproape fără să-ți dai seama, începi să-ți 
organizezi viaţa astfel încât vei iniția și vei finaliza în 
permanenţă sarcini și proiecte din ce în ce mai impor- 
tante. De fapt, într-un sens foarte pozitiv, devii depen- 
dent de succes și contribuţia la obținerea acestuia. 

Una dintre soluţiile unui mod de viață minunat, a 
unei cariere de succes și a unei foarte bune păreri 
despre sine este deprinderea de a iniția și de a finaliza 
treburi importante În acest punct, genul acesta de com- 

portament te va domina, astfel că ți se va părea mai 
ușor să finalizezi sarcini importante decât să le lași 
neterminate. 

Vă aduceţi aminte de povestea cu persoana care 
oprește un muzician pe o stradă din New York și-l 
întreabă cum poate ajunge la Carnegie Hall. Muzi- 
cianul îi răspunde: „Exersează, omule, exersează”. 

Exerciţiul este soluția pentru însușirea oricărei abi- 

Din fericire, mintea ta este asemenea unui 
mușchi. Devine mai puternică și mai capabilă prin folo- 
sire. Cu ajutorul exerciţiului, poţi deprinde orice com- 
portament sau îți poți dezvolta orice obicei pe care-l 
dorești sau de care ai nevoie. 

Trei calități-cheie sunt necesare pentru a-ți forma 
obiceiurile de concentrare și atenţie, toate trei putând fi 
învăţate. Acestea sunt: decizia, exercițiul și deter- 
minarea. 

Mai întâi, iei decizia de a-ţi însuși obiceiul de a fina- 
iza sarcinile. În al doilea rând, exersezi punerea în 
practică a principiilor pe care urmează să le înveți, 
repetându-le până ți le însușești definitiv. Și, în sfârșit, 
susții tot ceea ce faci prin determinare, până când obi- 
ceiul se prinde de tine și devine parte permanentă a 
personalității tale. 

Există o soluție specială prin care îți poți accelera 
progresul spre transformarea în acea persoană super- 
eficientă, performantă și productivă care-ţi dorești să 
devii. Aceasta constă în a te gândi neîncetat la recom- 
pensele și beneficiile de a fi o persoană înclinată spre 
acțiune, rapidă și concentrată. Vizualizează-te ca fiind 
genul de persoană pentru care rezolvarea rapidă și 
corectă a sarcinilor importante este un lucru obișnuit. 


Imaginea mentală pe care o ai despre propria per- 
soană are un efect covârșitor asupra comportamentului 
tău. Imaginează-ți că ești persoana care-ţi dorești să 

devii în viitor. Imaginea pe care o ai despre tine, felul în 
care te vezi în interior determină într-o mare măsură 
performanța pe care o afișezi în exterior. Așa cum 
spune oratorul Jim Cathcart: „Persoana pe care o vezi 
este persoana care vei fi.“ 

Ai o capacitate practic nelimitată de a învăţa și de a- 
ți forma deprinderi noi, obiceiuri și abilități noi. Atunci 
când vei învăţa, prin repetiție și exercițiu, să-ţi învingi 
tendința de tergiversare și să-ți finalizezi rapid sarcinile 
cele mai importante, vei înainta cu viteză în viața și 
cariera ta și vei ști să calci accelerația. 

Începe cu ce nu-ţi place! 


1 


Pregătește-ţi terenul 


Există o anumită calitate pe care trebuie să o ai ca 
să poți învinge, și aceasta presupune să-ți trasezi 
clar obiectivul pe care-l urmărești, să ș 

bine ceea ce vrei și să-ți dorești cu ardoare să 
reușești, 


— NAPOLEON HILL 


Înainte de a stabili care-ţi este „broasca“ și de a pur- 
cede să o consumi, trebuie să hotărăști cu exactitate ce 
vrei să înfăptuiești în fiecare domeniu al vieții. Claritatea 
este cel mai important concept în productivitatea per- 
sonală. Motivul principal pentru care unii oameni fac 
mai multă treabă mai repede este acela că au obiective 
și țeluri extrem de clare și nu se abat de la ele. 

Cu cât îţi va fi mai clar ceea ce vrei și ceea ce trebuie 
să faci ca să-ți duci treaba la bun sfârșit, cu atât mai 
ușor îţi va fi să treci peste tendinţa de tergiversare, să-ţi 
„mănânci broasca“ și să perseverezi până la îndepli- 
nirea sarcinii. 

Un motiv major de tergiversare și lipsă de motivație 
este imprecizia, confuzia și neclaritatea în ceea ce 
privește sarcinile pe care trebuie să le îndeplinești, 
ordinea acestora și motivul pentru care se presupune 
că trebuie să le înfăptuiești. Trebuie să eviţi situația 

aceasta bine cunoscută cu toată forța de care dispui, 
străduindu-te să capeți o tot mai mare claritate în tot 
ceea ce faci. 


Iată o regulă importantă a succesului: 
Gândeşte în scris. 


Doar aproximativ 3% din adulți au țeluri clar formu- 
late în scris. Oamenii aceștia realizează de cinci și de 
zece ori mai mult decât persoanele care beneficiază de 
educaţie și aptitudini similare sau mai bune, dar care, 
dintr-un motiv sau altul, nu au catadicsit niciodată 

și noteze exact lucrul pe care și-l doresc. 

Există o formulă sigură de a-ţi stabili și înfăptui țe- 
lurile și pe care o poți folosi pentru tot restul vieții. 
Aceasta constă din șapte pași simpli. Oricare dintre 
acești pași îți poate dubla și tripla productivitatea în 
cazul în care nu-l aplici în prezent. Mulţi dintre absol- 
venţii programelor mele de pregătire și-au sporit dra- 
matic veniturile în doar câţiva ani sau chiar în câteva 
luni, folosind această metodă simplă a celor șapte 
pași. 

Pasul numărul unu: Stabileşte cu precizie ceea ce-ţi 
dorești. Fie hotărăști de unul singur, fie discuți cu șeful 
pe marginea obiectivelor și țelurilor pe care le 
urmărești, până ce-ţi va fi foarte clar ce se așteaptă de 
la tine și care este ordinea de priorități. Este uimitor cât 
de mulți oameni continuă să execute mereu aceleași 
sarcini insignifiante, pentru că nu au purtat această dis- 
cuție esențială cu șeful lor. 


Regulă: Una dintre cele mai proaste 
întrebuințări ale timpului este să faci foarte 
bine ceva ce, de fapt, nu trebuie făcut. 


Stephen Covey spunea următorul lucru: „Înainte de 
a începe să te caţeri pe scara succesului, asigură-te mai 
întâi că ai proptit-o de clădirea care trebuie.“ 

Pasul numărul doi: Notează-ți hotărârile. Gândeşte 
în scris. Atunci când scrii pe o bucată de hârtie țelul pe 
care ți l-ai stabilit, acesta capătă o formă definitivă și 
tangibilă. Creează ceva pe care să-l poți atinge și vedea. 
Pe de altă parte, obiectivul sau țelul care nu a fost notat 
rămâne la stadiul de dorință sau fantezie. Aceasta nu 
are nicio energie care să propulseze. Țelurile nescrise 
generează confuzie, neclaritate, direcție greșită și 
numeroase greșeli. 

Pasul numărul trei: Stabileşte un termen limită 
pentru țelul pe care-l urmărești. Un țel sau o decizie 
fără scadenţă este lipsită de urgenţă. Aceasta nu are un 
început sau un sfârșit real. Dacă nu ne stabilim clar un 
termen limită și dacă nu ne desemnăm sau nu accep- 
tăm responsabilități concrete în vederea execuției, vom 
tergiversa lucrurile în mod firesc și nu vom reuși să 
îndeplinim decât foarte puțin. 

Pasul numărul patru: Întocmește o listă cu toate 
lucrurile pe care crezi că va trebui să le faci pentru a-ți 
atinge țelul. Pe măsură ce-ţi vin în minte activități noi, 
adaugă-le la listă. Continuă să întocmești lista până ce 
este completă. Aceasta are avantajul că oferă o imagine 
vizuală a sarcinii sau obiectivului în ansamblu. Îți oferă 
o pistă pe care să poți alerga. Sporește dramatic proba- 
bilitatea de a-ţi îndeplini țelul, așa cum l-ai definit și la 
scadența pe care ai stabilit-o. 

Pasul numărul cinci: Organizează-ți lista sub forma 
unui plan. Organizează-ți lista după priorități și succe- 
siune. Gândește-te câteva minute la ceea ce trebuie să 
faci mai întâi și la ceea ce poţi să faci mai târziu. 
Stabileşte ce trebuie făcut înainte de altceva și ce tre- 
buie făcut după aceea. Mai bine chiar, desfășoară-ți 

planul vizual sub forma unor serii de pătrate și cer- 
culețe pe o foaie de hârtie. Vei fi uimit de cât de ușor ți 
se va părea să-ți îndeplinești țelul, atunci când îl 
împarți în sarcini individuale. 

Având un obiectiv notat pe hârtie și un plan de act 
une organizat, vei fi cu mult mai productiv și mai efi- 
cient decât o persoană care-și desfășoară țelurile în 
minte. 

Pasul numărul șase: Pune-ţi imediat planul în apli- 
care. Fă ceva. Fă orice. Un plan obișnuit, dar executat cu 
hotărâre este cu mult mai bun decât un plan strălucit, 
dar în privinţa căruia nu se întreprinde nimic. Pentru a 
obține orice formă de succes, execuția este totul. 

Pasul numărul șapte: Ia hotărârea să nu treacă nicio 
zi fără să faci ceva care să te aducă mai aproape de 
obiectivul principal. Adaugă această activitate progra- 
mului tău zilnic. Citește un anumit număr de pagini 
legate de un subiect esenţial. Sună un anumit număr de 
posibili cumpărători sau clienți. Acordă-ţi un anumit 
interval de timp pentru exeri ice. Învață un anu- 
mit număr de cuvinte noi, dintr-o limbă străină. Nu 
lăsa să treacă nicio zi. 

Mergi numai înainte. Odată pornit, continuă să te 
mişti. Nu te opri. Numai această decizie, numai această 
disciplină te pot transforma într-una dintre cele mai 
productive și mai de succes persoane din generaţia ta 

Obiectivele bine definite în scris au un efect minunat 
asupra gândirii tale. Ele te motivează și te stimulează 
să acționezi. Îți stimulează creativitatea, îți eliberează 
energia și te ajută să depășești tergiversările sau orice 
alt factor negativ. 

Obiectivele sunt combustibilul din furnalul succesu- 
lui. Cu cât obiectivele tale sunt mai mari și mai clare, cu 
atât mai nerăbdător vei fi să le îndeplinești. Cu cât te 
gândești mai mult la obiectivele tale, cu atât mai mari 

îți vor fi pornirea și dorința intrinsecă de a le duce la 
bun sfârșit. 

Gândește-te la țelurile tale și trece-le zilnic în revistă. 
În fiecare dimineaţă, când te apuci de treabă, acţio- 
nează asupra sarcinii celei mai importante, cea care, 
odată îndeplinită, te poate ajuta să duci la bun sfârșit 
obiectivul cel mai important de la momentul respectiv. 


ÎNCEPE CU CE NU-ŢI PLACE! 


la chiar acum o foaie de hârtie albă și 
alcătuiește o listă cu zece obiective pe care 
dorești să le atingi în anul următor. Con- 
cepe obiectivele ca și cum a trecut deja un 
an și au devenit realitate. Folosește timpul 
prezent, afirmativ și persoana întâi, astfel 
încât să fie acceptate instantaneu de sub- 
conștientul tău. 

Spre exemplu, vei scrie astfel: „Câștig X 
dolari pe an“ sau „Cântăresc X kilograme“ 
sau „Conduc cutare sau cutare mașină.“ 

Apoi, recitește lista de zece obiective și 
alegeţi-l pe cel care, odată înfăptuit, ar avea 
cel mai mare impact asupra vieţii tale 
Oricare ar fi obiectivul respectiv, notează-ți-l 
pe o foaie de hârtie separată, stabilește un 
termen de execuţie, întocmește un plan, 
acționează pe baza planului și apoi între- 
prinde ceva în fiecare zi pentru a ajunge 
mai aproape de îndeplinirea obiectivului. 
Chiar dacă faci numai acest exercițiu, viața 
ta se poate schimba! 

Plănuiește-ţi din vreme fiecare zi 


Planificarea înseamnă să aduci viitorul în pre- 
zent, astfel încât să poți face ceva în privința lui 
acum. 


— ALAN LAKEIN 


Ați auzit desigur întrebarea: „Cum se mănâncă un 
elefant?” Răspunsul este, bineînțeles: „Bucată cu 
bucată!” 

„Cum faci să-ți mănânci broasca cea mai mare și mai 
urâtă?“ În același fel; o împarți în activităţi concrete se- 
parate și apoi începi cu prima dintre ele. 

Mintea ta, abilitatea de a gândi, de a planifica și de a 
lua decizii, este unealta ta cea mai puternică în lupta 
împotriva tergiversării și cea care te va ajuta să obţii cât 
mai multe rezultate. Abilitatea pe care o deții, aceea de 

asa obiective, de a le planifica și de a le pune în 
practică îți determină întreg cursul vieţii. Actul însuși 
de gândire și planificare îți descătușează puterile men- 
tale, îți declanșează creativitatea și îţi sporește energiile 
mentale și fizice. 

Dimpotrivă, așa cum nota și Alex MacKenzie, 
„Actiunea fără planificare este cauza tuturor eșecurilor.“ 

Abilitatea de a planifica bine, înainte de a acționa, 
este măsura competenţei de care dai dovadă în ansam- 

blu. Cu cât ai un plan mai bun, cu atât îți va fi mai ușor 
să depășești tărăgănarea, să te pui pe treabă, să-ți 
„mănânci broasca“ și apoi să mergi mai departe. 

Unul dintre obiectivele tale principale la locul de 
muncă ar trebui să fie obținerea celui mai mare profit 
posibil în urma investiţiei de energie mentală, emoțio- 
nală și fizică. Vestea bună este că fiecare minut petr 
cut cu planificarea îți economisește până la zece 
minute din execuţie. Nu-ţi ia mai mult de zece sau 
douăsprezece minute să-ți planifici ziua, dar prin 
această mică investiție de timp vei câștiga cel puţin 
două ore (100-120 de minute) din timpul irosit și efor- 
tul risipit de-a lungul întregii zile. 

Poate că ați auzit de formula celor cinci „P“. Aceasta 
sună astfel: „Planificarea Potrivită Previne Performanța 
Proastă.“ 

Dacă ne gândim la cât de folositoare poate fi planifi- 
carea în creșterea productivității și a performanței 
noastre, e uimitor cât de puţini oameni o practică în 
fiecare zi. De fapt, planificarea este un proces foarte 
simplu. Tot ce-ţi trebuie este o foaie de hârtie și un 
stilou. Cele mai sofisticate Palm Pilot, programe de cal- 
culator sau planificatoare de timp, au la bază același 
principiu: faptul că te așezi la masă și întocmești o listă 
cu tot ceea ce ai de făcut înainte de a te pune pe treabă 

Lucrează întotdeauna urmărind lista. Ori de câte ori 


apare o noutate, adaugă-o pe listă înainte de a face ceva 
în privinţa ei. Îți poți crește productivitatea și randa- 
mentul cu 25 de procente sau mai mult din chiar prima 


zi în care începi să lucrezi respectând cu conștiinciozi- 
tate lista. 

Întocmește lista cu o seară înainte, la sfârșitul zilei 
de lucru. Transferă tot ceea ce nu ai îndeplinit încă pe 
lista pentru ziua următoare și apoi adaugă tot ceea ce ai 
de făcut a doua zi. În momentul în care întocmești lista 

cu o seară înainte, subconștientul tău acționează asupra 

stei tot timpul nopții, când dormi. De multe ori, te vei 
trezi cu idei și perspective deosebite pe care le poți 
folosi pentru a-ţi îndeplini munca mai repede și mai 
bine decât ai plănuit inițial 

Cu cât vei petrece mai mult timp pentru a întocmi 
liste scrise cu tot ceea ce ai de făcut în prealabil, cu atât 
vei fi mai eficient și mai productiv. 

Ai nevoie de liste diferite pentru scopuri diferite. 
Mai întâi, ar trebui să concepi o listă principală în care să 
notezi tot ceea ce crezi că vei dori să faci cândva, în 
viitor. Aici vei atașa orice idee care mai apare pe par- 
curs și orice sarcină sau responsabilitate nouă care se 
ivește. Poţi sorta articolele ulterior. 

În al doilea rând, ar trebui să ai o listă lunară pe care 
să o întocmești la sfârșitul lunii pentru luna ce vine. 
Aceasta ar putea să conţină articole transferate din lista 
principală 

În al treilea rând, ar trebui să ai o listă săptămânală în 
care să-ți planifici întreaga săptămână următoare. 
Această va rămâne deschisă și o vei completa pe 
măsură ce vei înainta în săptămâna curentă 

Disciplina de planificare sistematică a timpului vă 
poate fi extrem de utilă. Foarte multe persoane mi-au 
mărturisit că obiceiul de a petrece câteva ore la s 
fiecărei săptămâni pentru planificarea săptămânii ce 
urmează le-a sporit productivitatea în mod categoric 
le-a schimbat viețile în întregime. Tehnica aceasta va 

ona și pentru voi. 

În sfârșit, ar trebui să-ți transferi articolele din listele 
lunare și săptămânale în lista zilnică. Acestea reprezintă 
activităţile concrete pe care le vei îndeplini în ziua 
următoare. 

Pe măsură ce înaintezi cu treburile din timpul zilei, 
bifează articolele de pe listă pe care le-ai încheiat. 

Această activitate îți oferă o imagine vizuală a rea- 
lizărilor. Ea generează un sentiment de succes și un 
progres. Vizualizându-l, înaintând progresiv de-a lun- 
gul listei, te vei s mți motivat și plin de energie. 
Respectul și prețuirea de sine vor crește. Progresul 
susținut și vizibil te propulsează rapid și te va ajuta să 
nu mai amâni lucrurile. 

Atunci când te afli înaintea unui proiect oarecare, 
începe prin a face o listă cu fiecare pas pe care va trebui 
să-l faci pentru a finaliza proiectul de la început până la 
sfârșit. Organizează-ţi sarcinile proiectului după prio- 
rități și secvenţialitate. Desfășoară-le în fața ta pe o 
foaie de hârtie sau pe ecranul calculatorului, astfel încât 
să fie vizibile. Apoi apucă-te de lucru îndeplinind câte 
o sarcină pe rând. Nu-ţi va veni să crezi câte vei realiza 
utilizând acest procedeu. 

Pe măsură ce-ţi bifezi articolele de pe liste, te vei 
simţi din ce în ce mai eficient și mai puternic. Te vei 
simți mult mai stăpân pe viaţa ta. Ți se va părea natu- 
ral să vrei să faci și mai multe. Vei gândi mai bine și mai 
creativ și vei avea perspective mai multe și mai bune 
care-ţi vor permite să muncești și mai repede. 

Rezolvând în mod constant chestiuni cuprinse în lis- 
tele pe care le-ai întocmit, vei căpăta un impuls pozitiv, 
care-ţi va permite să-ți înfrângi tendința de tergiver- 
sare. Acest sentiment de progres îţi va conferi mai 
multă energie și te va menţine în stare de funcţionare 
pe toată durata zilei. 

Una dintre cele mai importante reguli ale eficacității 
personale aste Regula 10/90. Conform acestei reguli, pri- 
mele zece procente din timpul pe care-l petreci plani- 
ficându-ți și organizându-ți munca, înainte de a o înce- 
pe propriu-zis, îți vor economisi nu mai puțin de 90% 
din timpul necesar finalizării ei. Nu trebuie decât să 

verifici această regulă o singură dată pentru a-ți dove- 
di ție însuţi că funcționează. 
Atunci când vei reuși să îţi planifici fiecare zi, îţi va 
fi mult mai ușor să te apuci de treabă și să continui să 
şti. Lucrurile se vor mișca mai repede și mai lin 
ca niciodată. Te vei simți mai puternic și mai compe- 
tent. În ultimă instanţă, vei deveni de neoprit. 


ÎNCEPE CU CE NU-ŢI PLACE! 


Începe de astăzi să îţi planifici fiecare zi, 
săptămână și lună. la un carneţel sau o 
foaie de hârtie și fă o listă cu tot ceea ce ai 
de făcut în următoarele douăzeci și patru 
de ore. Completează lista pe măsură ce 
apar articole noi. Întocmeşte o listă cu toate 
proiectele, cu activitățile majore care pre- 
supun sarcini multiple și care sunt impor- 
tante pentru viitorul tău. 

Sortează fiecare dintre obiectivele, pro- 
iectele sau sarcinile majore după prioritate 
ce este cel mai important (și după sec- 
venţialitate, ce trebuie făcut mai întâi, ce 
vine pe locul doi și așa mai departe. Începe 
având în minte sfârșitul și acționează de la 
sfârșit spre început). 

Gândeşte în scris! Acţionează întotdea- 
una urmărind lista. Vei fi uimit cât de pro- 
ductiv vei fi și cât de ușor îţi va fi să începi 
cu ce nu-ți place. 

Aplică Regula 80/20 
în tot ceea ce faci 


Timpul ne-ar ajunge întotdeauna, dacă am ști să-l 
folosim cum trebuie. 


— JOHANN WOLFGANG VON GOETHE 


Regula 80/20 este unul din cele mai utile concepte 
legate de organizarea timpului și a vieţii. Mai este 
cunoscută și sub numele de „Principiul Pareto”, după 
întemeietorul său, economistul italian Vilfredo Pareto, 
care l-a pomenit prima oară în 1895. Pareto a observat 
că persoanele din societatea sa păreau să se împartă în 
mod firesc în ceea ce el numea „puținii esenţiali“, adică 
cele 20 de procente de top în ceea ce privește banii și 
puterea, și „majoritatea obișnuită“, respectiv cele 80 de 
procente de la coadă. 

Mai târziu, a descoperit că practic toate activitățile 
economice sunt guvernate de același Principiu Pareto. 
Spre exemplu, regula spune că 20% din activitățile 
noastre vor fi răspunzătoare pentru 80% din rezultatele 
noastre, 20% din clienții noștri vor fi răspunzători pen- 
tru 80% din vânzările noastre, 20% din produsele sau 
serviciile noastre vor fi răspunzătoare pentru 80% din 
profiturile noastre, 20% din sarcinile noastre vor fi 
răspunzătoare pentru 80% din valoarea lucrurilor pe 
care le facem, și aşa mai departe. Aceasta înseamnă că, 

dacă avem o listă de zece lucruri de făcut, două dintre 
acele lucruri se vor dovedi la fel sau mai valoroase 
decât celelalte opt lucruri luate împreună 

lată o descoperire interesantă. Fiecare dintre aceste 
sarcini ar putea să necesite același interval de timp pen- 
tru a fi finalizată. Dar una sau două dintre acele sarcini 
vor avea o contribuţie de cinci sau de zece ori mai mare 
decât valoarea oricărei alta 

Deseori, unul dintre articolele dintr-o listă de zece 
sarcini pe care le ai avut de făcut poate fi mai important 
decât toate celelalte nouă articole puse laolaltă. Sarcina 
aceasta este invariabil „broasca“ pe care ar trebui s-o 
mănânci mai întâi. 

Ţi-ai dat seama care sunt articolele pe care o persoană 
obișnuită le va amâna aproape mereu? Realitatea tristă 
este că majoritatea oamenilor tergiversează înfăptuirea 
primelor 10 sau 20 de procente din articolele cele mai va- 
loroase și mai importante, respectiv „puţinele esenţiale”. 
Se grăbesc, în schimb, să se ocupe de cele 80 de procente 
mai puţin importante, adică „majoritatea obișnuită”, cu o 
contribuţie minoră la rezultatele generale. 

Se întâmplă des să vezi persoane care par să fie ocu- 
pate toată ziua, dar care, de fapt, reușesc să facă foarte 
puține lucruri. Aceasta se întâmplă aproape mereu din 
cauză că se concentrează asupra unor sarcini care au o 
valoare redusă, în timp ce tergiversează efectuarea acelor 
una sau două activități care ar putea să schimbe cu totul 
lucrurile în ceea ce privește compania și cariera lor. 

Sarcinile cele mai valoroase pe care le poți îndeplini 
în fiecare zi sunt deseori cele mai dificile și mai com- 
plexe. Răsplata însă și recompensele pentru finalizarea 
eficientă a acestor sarcini pot fi enorme. Din această 
cauză, trebuie să nu accepți sub nicio formă să duci la 
capăt sarcini din categoria celor 80 de procente de la 
coadă, în timp ce ai încă de rezolvat sarcini care aparțin 
primelor 20 de procente 


APLICĂ REGULA 80/20 ÎN TOT CEEA CE FACI 


Înainte de a începe lucrul, pune-ţi întotdeauna 


următoarea întrebare: „Sarcina pe care o am de înde- 
plinit se încadrează în primele 20 de procente care alcă- 
tuiesc activitățile mele sau în ultimele 80?“ 


Regulă: Împotrivește-te tentaţiei 
de a rezolva mai întâi lucrurile mărunte. 


Nu uita, indiferent ce vei alege să faci, repetată la 
nesfârșit, activitatea respectivă va deveni în cele din 
urmă un obicei la care îţi va fi greu să renunți. Dacă 
alegi să începi ziua cu sarcini lipsite de valoare, foarte 
curând te vei deprinde ca întotdeauna să începi și să 
rezolvi, mai întâi, sarcinile de importanță redusă 
Acesta nu este genul de obicei pe care o să vrei să-l 
deprinzi și să-l păstrezi. 

Partea cea mai dificilă a oricărei sarcini importante 
este abordarea ei. Odată ce începi efectiv să te ocupi de 
o sarcină valoroasă, motivaţia de a continua pare să 
vină în mod natural. O parte a creierului tău adoră să 
fie ocupat cu sarcini semnificative, care pot schimba cu 
adevărat lucrurile. Treaba ta este să hrănești în perma- 
nență partea aceasta a creierului. 

Prin simplul fapt că ne gândim la inițierea și 
finalizarea unei sarcini importante, ne simțim motivaţi 
și încurajați să ne învingem tentația amânării. 
Realitatea este că timpul necesar încheierii unei sarcini 
importante este deseori același cu timpul necesar rea- 
lizării unei activități lipsite de importanță. Diferența 
constă în faptul că finalizarea unei sarcini valoroase și 
semnificative ne va conferi un sentiment extraordinar 
de mândrie și satisfacție. Dimpotrivă, în momentul în 
care finalizăm o sarcină insignifiantă, deși volumul de 
timp și energie investit a fost același, satisfacția pe care 
o vom resimti va fi minimă, dacă nu chiar inexistentă 


ÎNCEPE CU CE NU-ȚI PLACE 


Managementul timpului este echivalent, de fapt, cu 
organizarea vieții, cu managementul personal. Înseam- 
nă, de fapt, să deții controlul asupra succesiunii eveni- 
mentelor. Administrarea timpului presupune controlul 
asupra lucrurilor pe care le vei face în continuare. Și 
întotdeauna libertatea de a alege sarcina următoare îţi 
aparține în exclusivitate. Abilitatea ta de a alege între ce 
este important și ce este lipsit de importanţă reprezintă 
cheia determinantă a succesului în viață și în muncă 

Oamenii eficienți și productivi se disciplinează a 
fel încât să înceapă cu sarcina cea mai importantă care 
îi așteaptă. Se obligă singuri să înceapă cu ce nu le 
place, indiferent despre ce este vorba. În consecinţă, ei 
înfăptuiesc cu mult mai mult decât o persoană 
obișnuită, fiind astfel mult mai fericiți. Aceasta ar tre- 
bui să fie și maniera ta de lucru. 


ÎNCEPE CU CE NU-ȚI PLACE! 


Fă o listă cu toate obiectivele, activitățile, 
proiectele și responsabilitățile care formea- 
ză nucleul vieții tale actuale. Care dintre ele 
sunt incluse sau ar putea fi incluse, în pri- 
mele 10 sau 20 de procente dintre sarcinile 
care produc sau ar putea să producă, 80 sau 
90 la sută din rezultatele tale? 

la astăzi hotărârea să petreci din ce în ce 
mai mult timp lucrând în acele câteva 
domenii care pot schimba cu adevărat 
lucrurile în viața și cariera ta, și ocupă-te 
din ce în ce mai puţin de activități de va- 
loare redusă 

Ţine seama de consecințe 


Orice om a putut să ajungă ilustru, orice om de 
succes a reușit în viaţă, în măsura în care și-a 
canalizat puterile pe un anumit făgaș. 


— ORISON SWETT MARDEN 


Semnul distinctiv al gânditorului superior este abi- 
litatea sa de a prezice cu acuratețe consecințele actului 
de a face sau a nu face ceva. Posibilele consecințe ale 
oricărei sarcini sau activități reprezintă factorii decisivi 
ai importanţei pe care aceasta o are în realitate pentru 
tine sau pentru companie. Modalitatea aceasta de eva- 
luare a semnificației unei sarcini este felul în care decizi 
care este următoarea ta „broască“. 

După mai bine de cincizeci de ani de cercetări, 
Dr. Edward Banfield, de la Universitatea Harvard, a 
ajuns la concluzia că „perspectiva pe termen lung“ este 
unicul și cel mai precis prezicător al progresului social 
și al mobilităţii economice din America. Perspectiva pe 
termen lung s-a dovedit a fi mai importantă decât 
mediul familial, educaţia, rasa, inteligența, relațiile sau 
orice alt factor cu rol hotărâtor în determinarea succe- 
sului în viaţa și cariera ta. 

Atitudinea pe care o ai față de timp, de „orizontul 
tău temporal“, are un impact enorm asupra comporta- 

mentului tău și a alegerilor pe care le faci. Oamenii 
care-și privesc viața și cariera în perspectivă par să facă 
mereu alegeri mult mai bune în privința timpului și 
activităților lor, decât oamenii care se gândesc prea 
puțin la viitor. 


Regulă: Gândirea pe termen lung 
îmbunătățește luarea deciziilor 
pe termen scurt. 


Oamenii prosperi manifestă o evidentă orientare 
spre viitor. Ei gândesc în termeni de perspectivă: ce va 
fi peste cinci, zece și douăzeci de ani. Își analizează 
alegerile și atitudinile din prezent pentru a se asigura 
că acestea sunt compatibile cu viitorul pe termen lung 
pe care doresc 

În raport cu munca ta, este mult mai ușor să iei 
decizii bune legate de prioritățile pe termen scurt, atâta 
timp cât îţi este foarte limpede ce este cu adevărat 
important pentru tine pe termen lung. 

Prin definiţie, un lucru important are potențiale con- 
secinţe pe termen lung. Un lucru lipsit de importanță 
are puține sau niciun fel de consecinţe potenţiale pe ter- 
men lung. Înainte de a te angrena în orice activitate, 
întreabă-te întotdeauna următorul lucru: „Care sunt 
posibilele consecințe ale îndeplinirii sau neîndeplinirii aces- 
tei sarcini?“ 


Regulă: Scopul influențează și deseori 
determină acţiunile prezente. 


Cu cât sunt mai clare intenţiile viitoare, cu atât mai 
mare va fi influența acelei clarități asupra activităților 
pe care le desfășori pe moment. Având o viziune pre- 
cisă pe termen lung, capabilitatea de a evalua o ac 

vitate din prezent crește și poți să te asiguri și crește că 
este compatibilă cu rezultatele pe care dorești atât de 
mult să le ai. 

Oamenii de succes sunt cei dispuși să amâne gratifi- 
caţiile și să facă sacrificii pe termen scurt, pentru a 
putea astfel să benficieze de recompense cu mult mai 
mari pe termen lung. Pe de altă parte, oamenii care nu 
se bucură de succes se gândesc mai mult la plăcerea pe 
termen scurt și la gratificaţiile imediate, în timp ce 
acordă prea puțin interes viitorului pe termen lung. 

Dennis Waitley, orator motivaţional, afirmă: „Rataţii 
se ocupă cu descătușarea tensiunii, în timp ce învingă- 
torii practică îndeplinirea obiectivelor“. Spre exemplu, 
dacă venim mai devreme la serviciu, dacă ne documen- 
tăm în mod regulat în domeniul nostru de activitate, 
dacă ne înscriem la cursuri pentru a ne îmbunătăți abil- 
itățile și dacă ne concentrăm pe sarcini valoroase, toate 
acestea vor conlucra pentru a avea un impact pozitiv 
asupra viitorului nostru. Pe de altă parte, lucruri, cum 
ar fi venirea la lucru în ultima clipă, cititul ziarului, 
băutul unei căni de cafea și socializarea cu colegii de 
serviciu ar putea să pară distractive și plăcute pe ter- 
men scurt, pe termen lung însă vor duce inevitabil la 
nepromovare, rezultate slabe și frustrare. 

Dacă o sarcină sau o activitate are potenţiale con- 
secințe pozitive, transform-o în prioritate și apucă-te 
imediat de ea. În cazul în care un lucru are potenţiale 
consecințe negative, dacă nu este rezolvat repede și 
bine, ar trebui și el să devină prioritatea numărul unu. 
Indiferent care este „broasca“ ta, arată-te decis s-o în- 
fuleci de la prima oră. 

Motivația presupune existența unui motiv. Cu cât 
este mai mare potenţialul impact pozitiv pe care o acți- 
une sau un comportament îl poate avea asupra vieții 
tale, odată ce l-ai definit cu exactitate, cu atât te vei 

simţi mai motivat să-ți învingi tentaţia de a tergiversa 
să te ocupi de el cât mai repede. 

Încearcă să fii mereu concentrat și să ţintești doar 
înainte, inițiind și finalizând în permanenţă acele sar- 
cini care pot aduce modificări majore companiei și 
viitorului tău 

Timpul va trece indiferent de ce vei face. Singura 
întrebare este cum îl vei folosi și unde vei fi ajuns la 
sfârșitul săptămânilor și lunilor care vor trece. Iar ceea 
ce vei ajunge reprezintă în mare măsură o chestiune de 
atenție pe care o acorzi posibilelor consecințe ale acțiu- 
nilor tale pe termen scurt. 

Acordând o permanentă consideraţie posibilelor con- 
secințe ale alegerilor, deciziilor și atitudinilor tale, vei 
utiliza una dintre cele mai bune metode de a-ți determi- 
na adevăratele priorități în munca și viața personală. 


ÎNCEPE CU CE NU-ȚI PLACE! 


Verfică-ți cu regularitate lista de sarcini, 
activități și proiecte. Pune-ţi mereu între- 
barea: „Care proiect sau activitate ar avea 
cel mai mare impact pozitiv asupra vieții 
mele, dacă aș reuși să le finalizez repede și 
corect?” 

Oricare ar fi lucrul care îţi poate fi de un 
real folos, transformă-l într-un obiectiv, fă 
un plan pentru a-l pune în practică și pur- 
cede imediat la finalizarea lui. Amintește-ţi 
de minunatele cuvinte ale lui Goethe: 
„Începeti doar și mintea se va dezmorți; 
continuaţi și sarcina se va împlini!“ 

Aplică în permanență Metoda 
ABCDE 


Prima lege a succesului este concentrarea, să poți 
să-ți canalizezi toate energiile într-un singur 
punct, și apoi să te îndrepți direct spre acel punct, 
fără să priveşti nici în dreapta nici în stânga. 

— WILLIAM MATHEWS 
Cu cât investești mai mult timp în planificarea și sta- 


bilirea priorităților, cu atât mai multe lucruri impor- 
tante vei face și cu atât mai repede le vei finaliza odată 


ce te-ai apucat de ele. Cu cât este mai importantă și mai 


valoroasă sarcina, cu atât mai motivat te vei simț 
înfrângi tendința de amânare și să te apuci de treabă 

Metoda ABCDE este o tehnică sigură de stabilire a 
priorităților pe care o poți aplica în fiecare zi. Această 
tehnică este atât de simplă și eficientă, încât are puterea 
să te transforme fără niciun alt ajutor într-una dintre 
cele mai eficace și mai productive persoane din dome- 
niul în care lucrezi 

Puterea acestei tehnici rezidă în simplitatea ei. lată 
cum funcţionează: începe prin a face o listă cu tot ce ai 


de făcut în ziua următoare. Gândeşte în scris, 

Adaugă apoi litera A, B, C, D sau E înaintea fiecărui 
articol de pe listă, înainte de a începe să te ocupi de 
prima sarcină 

Un articol „A“ se definește ca fiind un lucru foarte 
important, ceva ce trebuie neapărat să faci, altfel vei 
avea de suportat consecințe grave. Un articol „A“ ar 
putea s 
important sau să termini redactarea unui raport de care 


însemne să mergi la o întâlnire cu un client 


șeful tău are nevoie pentru o viitoare ședință de consi- 
liu. Articolele acestea reprezintă „broaștele“ din viaţa ta 

Dacă ai mai multe sarcini de tip „A“, semnalează-le 
notându-le cu A-1, A-2, A-3 și așa mai departe. Sarcina 
ta A-1 este „broasca“ ta cea mai mare și mai urâtă. 

Un articol „B“ se definește ca fiind o sarcină pe care 
ar fi bine s-o îndeplinești. Consecințele aceasteia sunt 
însă mai blânde. Aceste articole reprezintă „mormo- 
locii“ carierei tale. Ceea ce înseamnă că cineva ar putea 
fi nefericit sau pus într-o situație neplăcută dacă nu 
îndeplinești una dintre aceste sarcini, ele nefiind însă 
nici pe departe la fel de importante ca o sarcină „A“ 
Returnarea unui mesaj telefonic important sau 
revizuirea e-mailurilor primite ar putea fi catalogate ca 
sarcini „B“ 

Regula este că n-ar trebui niciodată să te ocupi de o 
sarcină „B“, când există încă o sarcină „A“ de îndepli- 
nit. Niciodată n-ar trebui să permiţi unui „mormoloc“ 
să-ți distragă atenția, atâta timp cât o „broască“ imensă 
așteaptă să fie mâncată. 

O sarcină „C“ se definește ca fiind un lucru de care 
n-ar strica să te ocupi, dar care nu implică niciun fel de 
consecințe, indiferent dacă-l faci sau nu. O sarcină „C“ 
ar putea însemna să dai un telefon unui prieten, să bei 
o cafea sau să iei prânzul cu un coleg de serviciu sau să 
te ocupi de treburi personale în timpul orelor de lucru 

Genul acesta de activitate nu are niciun efect asupra 
carierei tale 

O sarcină „D” se definește ca fiind un lucru a cărui 
realizare o poți transfera altcuiva. Regula este să trans- 
feri toate activitățile pe care le poate face oricine 
altcineva, astfel încât să-ți rămână mai mult timp pen- 
tru sarcinile „A“, pe care numai tu le poți realiza. 

O sarcină „E“ se definește ca fiind un lucru pe care-l 
poti elimina cu totul, ceea ce nu va genera nicio schim- 
bare. Aceasta ar putea fi o sarcină care a fost importan- 
tă la un moment dat, dar care nu mai are relevanţă nici 
pentru tine, nici pentru nimeni altcineva. Deseori, se 
întâmplă să fie vorba de ceva ce continui să faci din 
obișnuință sau pentru că-ți face plăcere 

Odată aplicată metoda ABCDE listei tale, vei fi com- 
plet organizat și pregătit să finalizezi mai repede 
lucruri mai importante 

Secretul funcționalității metodei ABCDE constă în 
a-ți impune să te apuci imediat de sarcina „A-1“ și de a 
te ocupa de ea până la finalizare. Folosește-ți voința 
pentru a purcede și pentru a rămâne concentrat pe 
această singură sarcină, unica și cea mai importantă pe 
care ai putea-o derula. Mănâncă-ţi „broasca“ în între- 
gime și nu te opri până n-ai terminat-o de tot. 

Abilitatea ta de a judeca și de a-ți analiza lista de 
activităţi și de a stabili care este sarcina „A-1“ repre- 
zintă punctul de lansare către nivele superioare de per- 
fecționare, precum și către un mai mare respect de sine, 


o mai bună prețuire și mândrie personală 


În momentul în care îţi vei însuși obiceiul de a te 
concentra asupra activităţii tale „A-1“, respectiv asupra 
celei mai importante activități — cu alte cuvinte de a-ti 
mânca „broasca“ —, vei începe să înfăptuiești mai 
multe lucruri decât oricare alte două sau trei persoane 
din preajma ta 


ÎNCEPE CU CE NU-ȚI PLACE 


ÎNCEPE CU CE NU-ŢI PLACE! 


Revizuiește-ţi lista de activităţi chiar 
acum și adaugă A, B, C, D sau E în dreptul 
fiecărei sarcini. Alege ocupaţia sau proiec- 
tul „A-1“ și începe imediat să lucrezi la el. 
Învață să nu mai faci nimic altceva până 
nu-l vei fi încheiat definitiv, 

Pentru luna care vine, aplică metoda 
ABCDE în fiecare zi și în fiecare listă de 
activități sau proiecte, înainte de a te apuca 
de lucru. Până la sfârșitul lunii, îţi vei fi for- 
mat obiceiul de a stabili și de a te ocupa de 
sarcinile prioritare, iar viitorul tău va fi ast- 
fel asigurat! 

Concentrează-te asupra ariilor 
cu rezultate-cheie 


Atunci când toate resursele fizice și mentale ale 
unei persoane se concentrează în același punct, 
puterea acelei persoane de a rezolva o problemă 


crește incredibil de mult. 


— NORMAN VINCENT PEALE 


„De ce sunt trecut pe statul de plată?“ Aceasta este 
una dintre cele mai importante întrebări pe care ţi-o 
adresezi și la care încerci să găsești răspuns de 
nenumărate ori de-a lungul carierei tale. 

Așa cum se întâmplă deseori, majoritatea oamenilor 
nu sunt foarte siguri de ce se află pe statul de plată. Dar 
dacă nu-ți este extrem de clar motivul pentru care ești 

ut pe statul de plată și care sunt rezultatele pentru 
care ai fost angajat să le obţii, îți va fi foarte greu să dai 
maximul de randament, să fii plătit mai bine și promo- 
vat mai repede 

Ca să ne exprimăm cât mai simplu, răspunsul este 
că ai fost angajat ca să obţii rezultate concrete. Un 
salariu sau o chenzină reprezintă plata pentru o anu- 
mită calitate și cantitate de muncă, ce în combinaţie cu 
munca celorlalți pot crea un produs sau un serviciu 
pentru care clienţii să fie dispuși să plătească 


ÎNCEPE CU CE NU-ŢI PLACE 


Fiecare slujbă poate fi împărțită în aproximativ cinci 
până la șapte arii cu rezultate cheie, rareori mai mult de 
atât. Acestea reprezintă rezultatele pe care este absolut 
obligatoriu să le obţii, pentru a-ţi îndeplini responsabi- 
litățile și pentru a-ți aduce maximul de contribuţie la 
organizaţia de care aparții 

Ariile cu rezultate cheie sunt similare funcțiilor 
vitale ale corpului, cum ar fi cele indicate de tensiunea 
arterială, ritmul cardiac, ritmul respirator și activitatea 
cerebrală. Absența oricărei dintre aceste funcţii vitale 
are ca rezultat moartea organismului. În același fel, 
eșecul tău de a-ţi face datoria într-una din ariile cu 
rezultate vitale în munca pe care o prestezi poate la fel 
de bine să ducă la pierderea slujbei. 

De exemplu, ariile cu rezultate esenţiale din ma- 
nagement sunt planificarea, organizarea, numirea per- 
sonalului, delegarea sarcinilor, supervizarea, măsura- 
rea și raportarea. Acestea sunt ariile în care un șef tre- 
buie să obțină rezultate pentru a avea succes în aria sa 
de responsabilitate. 


Trebuie să stăpânești cunoștințe și abilități esenţiale 
pentru slujba ta. Mai ales că aceste cerințe sunt într-o 
permanentă schimbare. Ai început prin a învăţa com- 
petenţele de bază care te-au ajutat în primă instanță 
să-ți faci treaba. Rezultatele cheie însă sunt mereu pri- 
mordiale în muncă, ele fiind cele care determină succe- 
sul sau eșecul în slujbă. 

O arie cu rezultate cheie reprezintă acel ceva pe care 
trebuie să-l obţii pentru a te bucura de succes la slujbă. 
Este o arie de îndatoriri pentru care ești în exclusivitate 
responsabil. Dacă nu le îndeplinești, nimeni altcineva 
nu le va face în locul tău. O arie cu rezultate cheie este 
o activitate aflată sub controlul tău. Este rezultatul 

muncii prestate, care devine o sursă de alimentare sau 
un factor ce contribuie la munca celorlalți. 

Punctul iniţial al unei performanţe de vârf constă în 
identificarea ariilor cu rezultate cheie. Discută pe mar- 
ginea lor cu șeful tău. Fă o listă cu suma responsabi- 
lităţilor care-ţi revin și asigură-te că superiorii, subal- 
ternii și cei de același nivel cu tine îți împărtășesc 
opinia. 

Spre exemplu, pentru un agent de vânzări, pros- 
pectarea și deschiderea unei tranzacții reprezintă o arie 
cu rezultate cheie. Această activitate este cheia întregu- 
lui proces de vânzare. Încheierea tranzacţiei reprezintă 
o altă arie cu rezultate cheie. Odată definitivată, vân- 
zarea atrage după sine activitățile a numeroși alți 
oameni care trebuie să producă și să livreze produsul 
sau serviciul respectiv. 

În ceea ce privește un proprietar de companie sau 
un director executiv, negocierea unui împrumut bancar 
poate fi catalogată drept o arie cu rezultate cheie. Atât 
angajarea persoanelor potrivite cât și delegarea eficien- 


tă reprezintă arii cu rezultate cheie. În cazul unei se- 


cretare sau recepționere, redactarea unei scrisori sau 
preluarea unui apel telefonic și legătura predată repede 
și eficient se definesc ca arii cu rezultate cheie. 
Abilitatea oamenilor de a îndeplini aceste sarcini 
repede și bine le determină în mare măsură salariul și 
promovabilitatea. 

Odată ce ţi-ai stabilit ariile cu rezultate cheie, pasul 
numărul doi este să le clasezi pe o scară de la unu la 
zece, în fiecare dintre acele arii În care dintre ele ești 
puternic şi în care ești slab? În care obţii rezultate exce- 


lente, și unde te clasezi sub nivelul optim? 


ÎNCEPE CU CE NU-ȚI PLACE 


lată regula: Aria cu rezultatele-cheie cele mai 
slabe stabilește nivelul la care îţi poți utiliza 
toate celelalte deprinderi și abilități. 


Potrivit acestei reguli, ai putea fi excepțional în șase 
din șapte arii cu rezultate-cheie, dar extrem de slab în 
cea de-a șaptea, iar slaba performanţă în cea de-a 
șaptea arie te va trage înapoi și va influenţa nivelul la 
care poți ajunge cu toate celelalte abilități care te carac- 
terizează. Această slăbiciune va acționa ca un drog 
asupra eficacității tale și va fi o sursă permanentă de 
fricțiune și frustrare. 

Spre exemplu, delegarea este o arie cu rezultate-cheie 
pentru un șef. Abilitatea aceasta este punctul central de 
propulsare care îi permite șefului să conducă, să obțină 
rezultate prin ceilalţi. Șeful care nu se pricepe să delege 
nu are posibilitatea să-și folosească toate celelalte abi- 
lităţi la maximum de eficienţă. Fie și numai din cauza 
slabei abilități de a delega, șeful poate să eșueze în a-și 
îndeplini slujba. 

Unul dintre motivele majore de tergiversare și 
amânare la locul de muncă este acela că oamenii evită 
slujbele și activitaţile care aparțin ariilor în care au 
avut performanţe slabe în trecut. În loc să-și stabi- 
lească un țel și să-și facă un plan de a se perfecționa 
într-o anumită arie, majoritatea oamenilor evită cu 
totul aria respectivă, ceea ce nu face altceva decât să 
înrăutățească situația. 

Reversul acestei idei ar fi următorul: cu cât devii mai 
bun într-o anumită arie de abilități, cu atât mai mult vei 
fi motivat să îndeplinești funcţia respectivă, cu atât mai 

puțin vei tergiversa și cu atât mai hotărât vei fi să o 


finalizezi. 

Adevărul este că toată lumea are atât puncte forte, 
slăbiciuni. Refuză să găsești explicații și justificări 
îţi aperi ariile de slăbiciuni. În schimb, identifi- 
că-le cu precizie. Stabilește un țel și întocmește un plan 
de a deveni foarte bun în fiecare dintre acele arii. Gân- 
dește-te puţin! Ai putea să fii la depărtare de numai o 
singură abilitate esenţială pentru a obține performanța 

de vârf în slujbă. 

lată una dintre cele mai importante întrebări la care 
ar trebui să încerci mereu să răspunz „Care este acea 
abilitate care, dacă aș deprinde-o și aș executa-o într-o 
manieră excepţională, ar avea cel mai mare impact 
pozitiv asupra carierei mele?“ 

Ar trebui să folosești această întrebare ca reper în 
carieră pentru tot restul vieţii. Căută răspunsul în tine. 
Probabil că-l știi deja. 

Pune-i această întrebare șefului tău. Adreseaz-o 
colegilor. Adreseaz-o prietenilor și familiei. Oricare ar 
fi răspunsul, descoperă-l și apoi pornește la treabă pen- 
tru a da performanţă în aria respectivă. 

Vestea bună este că toate abilităţile de afaceri pot fi 
învățate. Dacă oricine altcineva excelează într-o anu- 
mită arie cu rezultate cheie, aceasta este dovada că și tu 
poţi deveni excelent dacă te hotărăști. 

Una dintre modalitățile cele mai bune și mai rapide 
de a nu mai amâna și de a realiza mai multe lucruri mai 
repede este să devii absolut excelent în ariile cu rezul- 
tate-cheie. Acest aspect ar putea fi mai important decât 
orice altceva din viața sau cariera ta 


ÎNCEPE CU CE NU-ŢI PLACE 


ÎNCEPE CU CE NU-ȚI PLACE! 


Identifică ariile cu rezultate-cheie din 
munca ta. Care sunt acestea? Scrie rezul- 
tatele-cheie pe care trebuie să le obţii pen- 
tru a-ți executa slujba într-o manieră exce- 
lentă. Notează pe fiecare cu note de la unu 
la zece. Apoi stabilește care este acea abili- 
tate-cheie care, executată într-un mod exce- 
lent, ar avea cea mai importantă contribuție 
la munca pe care o prestezi 

Mergi cu lista la șeful tău și discută pe 
marginea ei. Încurajează-l să îţi ofere feed- 
back și aprecieri oneste. Singurul mod în 
care poți să te perfecţionezi este să fii 
deschis la comentariile constructive ale 
celorlalți. Discută rezultatele pe care le obţii 
cu echipa și colegii tăi. Discută-le cu soțul 
sau soția 

Fă-ţi un obicei din a întreprinde această 
analiză cu regularitate pentru tot restul 
carierei tale. Nu vei întrerupe niciodată 
procesul de perfecționare. Fie și numai 
această decizie și îți poate schimba viața. 

Respectă Legea Eficienţei Obligatorii 


În forma sa cea mai exactă, mai nealterată, con- 
centrarea înseamnă abilitatea de a-ți îndrepta 
atenţia asupra unui singur lucru. 


— KOMAR 


Legea Eficienței Obligatorii afirmă că „Deși nu avem 
niciodată suficient timp să facem tot ce am vrea, avem 
întotdeuna suficient timp să facem lucrul cel mai 
important.” 

Cu alte cuvinte, chiar dacă nu putem mânca fiecare 
mormoloc și „broască“ din lac, o putem totuși mânca 
pe cea mai mare și mai urâtă, iar asta este de ajuns, cel 
puțin pentru moment. 

Atunci când timpul expiră, şi consecințele nefina- 
lizării unei sarcini sau a unui proiect cheie pot fi extrem 
de grave, găsești cumva întotdeauna timpul necesar 
îndeplinirii acestora, uneori chiar în ultima clipă. Vii la 
lucru devreme, rămâi peste program și îți impui să ter- 
mini treaba, mai degrabă decât să te confrunţi cu con- 
secințele negative care ar decurge din neîncheierea 
acesteia în limita termenului de execuţie 


Regulă: Nu vei avea niciodată suficient timp să 
termini tot ce ai de făcut. 

Realitatea este că o persoană obișnuită muncește în 
ziua de astăzi la o capacitate cuprinsă între 110 până la 
130 la sută. Iar sarcinile și responsabilităţile se adună 
într-una. Cu toții avem vrafuri întregi de materiale de 
citit, pe care trebuie încă să le parcurgem. Un studiu 
recent a demonstrat că un director obișnuit trebuie să 
petreacă între 300 și 400 de ore cu materiale de citit și 
proiecte restante care îl așteaptă acasă sau la birou. 

Aceasta înseamnă că nu vei fi niciodată la zi cu tre- 
burile. Scoate-ți lucrul acesta din minte. Nu poți spera 
decât că vei reuși să te ocupi la timp de responsabi- 
lităţile cele mai importante. Celelalte n-au decât să mai 
aștepte. 

Mulţi oameni pretind că lucrează mai bine sub pre- 
siunea termenelor limită. Din nefericire, ani întregi de 
studiu au demonstrat că rareori se întâmplă astfel 

Când se află sub presiunea termenelor limită, de 
cele mai multe ori autocreate din cauza tergiversărilor 
și amânărilor, oamenii îndură un stres mai pronunțat, 
fac mai multe greșeli și sunt nevoiți să refacă mai multe 
sarcini decât în oricare alte condiții. Deseori, greșelile 
comise când oamenii se concentrează să respecte 
termene de execuţie apropiate generează defecte și 
depășiri de bugete care pe termen lung duc la pierderi 
financiare substanţiale. Uneori, o slujbă necesită în rea- 
litate mai mult timp de finalizare atunci când oamenii 
se grăbesc să o încheie în ultima clipă și apoi sunt 
nevoiți s-o refacă. 

Ca regulă generală, te poţi folosi de trei întrebări 
pentru a te concentra asupra finalizării la timp a sar- 
cinilor tale cele mai importante. Prima întrebare este: 
„Care sunt activitățile mele cele mai valoroase?“ 

Altfel spus, care sunt cele mai mari „broaște“ pe care 
trebuie să le mănânci pentru a te implica mai mult în 

acțiunea organizației în care lucrezi? În viața familiei 
tale? În viața ta în general? 

Aceasta este una din cele mai importante Întrebări la 
care trebuie să găsești răspuns. Care sunt activitățile 
tale cele mai valoroase? Înainte de toate, judecă singur 
această chestiune. Apoi, întreabă-ți șeful. Întreabă-ți 
colegii și subalternii. Întrebă-ţi prietenii și membrii 
familiei. Asemenea centrării unei lentile fotografice, și 
tu trebuie să știi cu exactitate care sunt activităţile tale 
cele mai valoroase înainte de a purcede la lucru. 

Cea de-a doua întrebare pe care ţi-o poţi adresa 
încontinuu este: „Care este lucrul pe care eu și numai eu 
să-l pot face și care, dacă este făcut cum trebuie, va schimba 
cu totul situația?“ 

Întrebarea aceasta îi aparține lui Peter Drucker, 
gurul managementului. Este una dintre cele mai bune 
întrebări în vederea obținerii eficienţei personale. Care 
este lucrul pe care tu și numai tu îl poţi face și care, 
făcut bine, poate genera schimbări capitale? 

Aceasta se referă la un lucru pe care numai tu îl poți 
realiza. Dacă nu îl faci tu, nimeni altcineva nu-l va face. 
Dar dacă îl faci și dacă îl faci bine, poate să-ți schimbe 
radical viaţa și cariera. Care este acel lucru? Care este 
„broasca“ din munca ta? 


În fiecare oră din oricare zi, îți poți pune această 


întrebare și vei obține un răspuns concret. Treaba ta 
este să cunoști bine răspunsul și apoi să abordezi 
această sarcină înainte de orice altceva. 

Cea de-a treia întrebare pe care o poți formula este: 
„Cum îmi pot folosi cât mai bine timpul la momentul actu- 
al?” Cu alte cuvinte, „Care este broasca mea cea mai 
mare din momentul acesta?“ 

Aceasta este întrebarea centrală a managementului 
timpului. Formularea ei reprezintă cheia care îți va 
arăta cum să depășești etapa tergiversării și cum să 

devii o persoană extrem de productivă. În fiecare oră a 
fiecărei zile, vei găsi un răspuns la această întrebare. 
Treaba ta este să-ți adresezi întrebarea, din nou și din 
nou, și să te ocupi mereu de răspuns, indiferent care ar 
fi acela. 

Ocupă-te mai întâi de lucrurile principale și uită de 
cele secundare. Așa cum spunea Goethe: „Lucrurile care 
contează cel mai mult nu ar trebui lăsate niciodată la 
cheremul lucrurilor care contează cel mai puțin.“ 

Cu cât vor fi mai exacte răspunsurile la aceste între- 
bări, cu atât va fi mai ușor să elaborezi priorități clare, 
să depășești tentația amânărilor și să începi cu acea 
activitate care reprezintă cel mai bun mod de a-ți utiliza 
timpul. 


ÎNCEPE CU CE NU-ȚI PLACE! 


Cel mai puternic instrument de judecată 
pe care-l deții este abilitatea de a discerne 
între o prioritate și alta. Petrece zilnic câte- 
va minute retras într-un loc unde nu poți fi 
deranjat. Folosește acele minute ca să te 
relaxezi și să te gândești la munca și la 
activitățile tale, fără stres. 

Aproape întotdeauna, în acest interval 
de solitudine, vei descoperi idei și perspec- 
tive minunate care îţi vor economisi foarte 
mult timp atunci când le vei folosi la locul 
de muncă. Vei experimenta deseori realizări 
extraordinare, care îți vor schimba cursul 
vieții și al muncii. 

Pregătește-te cu atenţie 
înainte de a începe 


Indiferent care este nivelul abilităților voastre, 
posedați mai mult potențial decât puteți materi- 
aliza într-o viață întreagă. 


— JAMES T. McKAY 


Una dintre cele mai bune metode de a rezista tenta- 
tiei tergiversării și de a realiza mai multe lucruri într-un 
interval de timp mai scurt este să te asiguri că ai tot 
ce-ţi trebuie la îndemână înainte de a te apuca de trea- 
bă. În momentul în care ești pe deplin pregătit, ești 
asemenea unui pistol armat sau a unei săgeți întinse la 
maximum pe coarda arcului. Nu mai ai nevoie decât de 
un mic brânci mental ca să te ocupi de sarcinile cele mai 
valoroase. 

Aceasta seamănă cu procesul prin care aduni toate 
cele necesare preparării unei cine perfecte. Înșiră mai 
întâi toate ingredientele pe masă în fața ta, și abia apoi 
apucă-te de gătitul propriu-zis, preparând câte un fel 
de mâncare o dată. 

Incepe prin a-ți face ordine pe birou sau pe masa de 
lucru, astfel încât să nu ai de rezolvat decât o singură 
sarcină. Dacă este nevoie, așază toate celelalte lucruri 
pe jos sau pe o masă din spatele tău. Adună toate infor- 

maţiile, rapoartele, detaliile, documentele și alte instru- 
mente de lucru de care vei avea nevoie pentru 
finalizarea activității. Ţine-le la îndemână, astfel încât 
să ai acces la ele fără să fie nevoie să te ridici de la masă 
sau să te miști prea mult. 

Asigură-te că ai toate materialele scrise, dischetele, 
codurile de acces, adresele de e-mail și tot ceea ce-ţi mai 
trebuie pentru a te pune pe treabă și a continua să 
lucrezi până ce sarcina este complet încheiată 

Amenajează-ți spaţiul de lucru, astfel încât să fie 
comod, atractiv și propice lucrului de lungă durată. Nu 
uita să te asiguri că ai un scaun confortabil, care să-ți 
permită să ţii spatele drept și picioarele lipite de podea. 

Persoanele cele mai productive își fac timp să creeze 
un spațiu de lucru în care să le facă plăcere să-și pe- 
treacă vremea. Cu cât e mai curat și mai aranjat spațiul 
de lucru înainte de a te apuca de treabă, cu atât mai 
ușor îţi va fi să începi și să continui să lucrezi. 

Una dintre cele mai bune tehnici pentru depăș 
tentației de tărăgănare (și de a mânca „broaște“) este să 
pregătești absolut tot ce trebuie înainte de a te apuca de 
treabă. În momentul în care totul este așezat în ordine, 
vei fi dornic să te apuci de treab: 

Este uimitor cât de multe cărți rămân nescrise, cât de 
multe lucrări sunt lăsate neterminate, cât de multe 
sarcini care au darul să schimbe vieți nu sunt, nicio- 
dată, nici măcar începute din simplul motiv că oamenii 
nu fac primul pas: pregătirea 

Oameni din toată America sunt atrași de Los 
Angeles: aceștia visează să scrie un scenariu de film de 
succes, pe care să-l vândă apoi unuia dintre studiourile 
din zonă. Ei se mută la Los Angeles, își iau slujbe sub 
nivelul pregătirii lor și rămân blocaţi acolo ani întregi, 
în tot acest timp visează să scrie și să vândă un scena- 
riu de succes. 


PREGĂTEȘTE-TE ÎNAINTE DE A ÎNCEPE 


Nu cu mult timp în urmă, ziarul Los Angeles Times a 
trimis un reporter pe Wilshire Boulevard ca să inter- 
vieveze trecătorii. Când cineva se apropia, reporterul îi 
adresa o singură întrebare: „Cum merge scenariul?“ 
Trei din patru trecători au răspuns, „E-aproape gata!“ 

Adevărul trist este că „aproape gata“ însemna pro- 
babil „nu l-am început încă“. Nu lăsaţi să vi se întâm- 
ple același lucru 


Când te i la masă cu tot ce îţi trebuie în faţa ta, 


gata să te apuci de treabă, împrumută limbajul trupesc 


al performanţei de vârf. Ține-ţi spatele drept, aplecă-te 
înainte, cu spatele depărtat de spătarul scaunului 
Comportă-te ca și cum ai fi o personalitate eficientă, 
productivă și superperformantă Apoi, pune mâna pe 
primul articol de pe listă și spune: „Hai să mă apuc de 
treabă!“ și adâncește-te în lucru. Odată ce ai început, 
continuă să lucrezi până ce sarcina este complet 
încheiată. 


ÎNCEPE CU CE NU-ŢI PLACE! 


Uită-te bine la biroul sau masa ta de 
lucru, atât la cea de-acasă, cât și la cea de la 
birou. Întreabă-te: „Ce fel de persoană lu- 
crează într-un astfel de mediu?“ 

Cu cât este mai curat și mai ordonat 
mediul de lucru, cu atât mai pozitiv, mai 
productiv și mai încrezător te vei simți. Ia 
astăzi decizia de a-ţi face curăţenie generală 
pe masa și în biroul tău, astfel încât să te 
simţi eficient, productiv și gata să te pui pe 
treabă ori de câte ori te așezi să lucrezi 

Fă-ţi temele 


Singura măsură sigură de succes este să oferiţi 
servicii mai multe și mai bune decât se așteaptă 
de la voi, indiferent de sarcina care vă revine 


— OG MANDINO 


Unul dintre cele mai importante principii de pro- 
ductivitate personală se referă la rezolvarea temelor. 
Învață ceea ce trebuie, pentru a putea să îți faci exelent 
treaba. Cu cât devii mai bun la „consumul unui anumit 
fel de broască”, cu atât mai mari sunt șansele să te 
apuci pur și simplu de un lucru și să nu te oprești până 
nu-l termini 

Un motiv major de tergiversare și amânare îl consti- 
tuie sentimentul de neadecvare, de lipsă de încredere 
sau de neputinţă față de un aspect cheie ale sarcinii 
Sentimentul de neputinţă sau de deficiență pe care îl ai 
față de un singur aspect al sarcinii este suficient să te 
descurajeze să te apuci cu totul de aceasta. 

Îmbunătățeşte-ți în permanenţă abilităţile din ariile 
unde trebuie obținute rezultate cheie. Nu uita, indife- 
rent cât de bun ești astăzi, cunoștințele şi priceperile 
tale se învechesc într-un ritm ameţitor. Așa cum spunea 
antrenorul de baschet Pat Riley, „Dacă nu devii mai 
bun, înseamnă că devii mai prost.“ 

Una dintre cele mai utile tehnici existente pentru 
managementul timpului este aceea de a deveni mai bun 
în sarcinile tale cheie. Perfecţionarea personală și profe- 
sională este una dintre cele mai bune metode de 
economisire a timpului din câte există. Cu cât ești mai 
bun în rezolvarea unei sarcini cheie, cu atât mai moti- 
vat te simți să te ocupi de ea. Cu cât te pricepi mai bine, 
cu atât ai mai multă energie și entuziasm. Atunci când 
știi că ești capabil să îndeplinești bine o sarcină, îţi va fi 
mai ușor să învingi tentaţia tergiversării și să-ți înde- 
plinești munca mai repede și mai bine decât în oricare 
alte circumstanțe 

O singură informaţie sau o singură abilitate în plus 
poate schimba semnificativ lucrurile în ceea ce privește 
capacitatea ta de a-ți face bine treaba. Identifică lucru- 
rile cele mai importante pe care le faci şi apoi urmează 
un plan prin care să îţi perfecționezi în permanenţă ari- 


ile respective 


Regulă: Educaţia continuă este cerința minimă 
pentru obținerea succesului în orice domeniu. 


Nu accepta să fii tras înapoi de o slăbiciune sau de 
lipsa unei abilități. Tot ceea ce ține de afaceri poate fi 
învăţat și ce au putut să învețe alţii poți învăţa și tu 

Când am început să scriu prima mea carte, am fost 
descurajat pentru că nu ştiam să folosesc decât metoda 
de dactilografiere „pe căutate”. Mi-am dat seama curând 
că trebuia să învăţ să dactilografiez dacă intenționam 
să reuşesc să scriu și să rescriu o carte de 300 de pagini 
Așa că mi-am cumpărat un program de dactilografiere 
pentru calculatorul meu și în următoarele trei luni am 
exersat zilnic timp de douăzeci până la treizeci de 
minute. La sfârșitul acelei perioade, puteam să dac tilo- 
grafiez între patruzeci și cincizeci de cuvinte pe minut 

Folosindu-mă de această abilitate, am reușit să scriu 
douăsprezece cărți care au fost publicate în toată 
lumea 

Vestea cea mai bună este că ai posibilitatea să de- 
prinzi orice abilitate de care ai nevoie pentru a deveni 
mai productiv și mai eficient. Poţi învăţa să dactilo- 
grafiezi dacă este nevoie. Poţi deveni un as al calcula- 
torului. Poţi deveni un negociator remarcabil sau un 
superagent de vânzări. Poţi învăţa să vorbeşti în public. 
Poţi învăţa să scrii corect și repede. Toate acestea sunt 
abilități care pot fi învățate, imediat ce te hotărăști să 
faci din ele o prioritate 

Citește cărți legate de domeniul tău de activitate, cel 
puțin o jumătate de oră pe zi. Trezește-te putin mai 
devreme dimineața și citește timp de treizeci sau șai- 
zeci de minute o carte sau o revistă care să conțină 
informații ce te-ar putea ajuta să fii mai eficient și mai 
productiv în ceea ce faci 

Inscrie-te la toate cursurile și seminariile legate de 
abilitățile cheie care îţi pot fi de folos. Participă la întru- 
nirile și întâlnirile de afaceri legate de profesia sau ocu- 
paţia ta. Mergi la sesiuni și ateliere de lucru. Așază-te în 
faţă și ia notițe. Cumpără înregistrările audio ale pro- 
gramelor respective. Dedică-te încercării de a deveni 
una dintre cele mai competente și mai informate per- 
soane din domeniul tău 


În sfârșit, ascultă înregistrările audio în timp ce con- 
duci mașina. Un conducător auto obișnuit petrece la 
volan între 500 și 1000 de ore anual, deplasându-se de 
la o locaţie la alta. Transformă timpul de condus în 
timp de învățat. Poţi deveni una dintre cele mai infor- 
mate, mai capabile și mai bine plătite persoane din 


domeniul tău, doar prin simpla audiere a programelor 
educaţionale în timp ce conduci 


60 ÎNCEPE CU CE NU-ŢI PLACE 


Cu cât înveți și ştii mai multe, cu atât mai încrezător 
şi mai motivat te vei simți. Cu cât devii mai bun, cu atât 
mai capabil vei fi să realizezi și mai multe lucruri în 
domeniul tău. 

Cu cât înveţi mai mult, cu atât mai multe poți învăţa. 
La fel cum îţi poți modela mușchii corpului prin exer- 
ciții fizice, tot așa îți poți „modela mușchii minţii“ prin 
exerciții mentale. Și nu există nicio limită pentru cât de 
departe sau cât de repede poți avansa, cu excepţia limi- 
telor pe care ți le creezi singur și care nu există decât în 
imaginația ta. 


ÎNCEPE CU CE NU-ŢI PLACE! 


Ia astăzi decizia să devii propriul pro- 
iect. Transformă-te într-un student pe viață 
în domeniul tău. Pentru profesioniști, școa- 
la nu se termină niciodată. 

Care sunt abilităţile-cheie care te pot 
ajuta cel mai mult să obţii rezultate mai 
bune și mai rapide? Care sunt competențele 
de bază de care vei avea nevoie în viitor 
pentru a conduce în domeniul ales? Oricare 
ar fi acestea, stabilește un obiectiv, fă un 
plan și începe să te dezvolți și să îți sporești 
abilitatea în acele domenii. Decide să fii cel 
mai bun în ceea ce faci! 

Pune-ţi talentul la lucru 


Fă-ţi treaba. Nu doar treaba care-ţi revine, ci un 
pic mai mult, doar așa, de dragul dărniciei — acel 
un pic mai mult care face ca tot restul să merite. 


— DEAN BRIGGS 


EȘTI REMARCABIL! Ai talente și abilități speciale 
care te diferențiază de orice altă persoană care a existat 
vreodată. Există „broaște“ pe care le poți mânca, sau pe 
care poți învăţa să le mănânci, și care să te facă cea mai 
importantă persoană din generația ei. 

Există anumite lucruri pe care le poți face sau pe 
care poți învăţa să le faci, și care te fac extraordinar de 
valoros atât în ochii tăi, cât și ai celorlalți. Treaba care-ţi 
revine este să-ți identifici ariile speciale de unicitate şi 
apoi să te dedici încercării de a deveni foarte, foarte 
bun în acestea. 

Bunul tău cel mai de preţ, în termeni de flux nume- 
rar, este „abilitatea de a cîștiga bani“. Abilitatea de a 
munci îţi permite ca în fiecare an să aduci în viața ta 
zeci de mii de dolari, aplicând pur și simplu cunoș- 
tinţele și abilitățile pe care le deţii faţă de tot ce te încon- 
joară. Aceasta înseamnă că poți „mânca anumite 
broaște“ mai repede și mai bine decât alții. 


62 ÎNCEPE CU CE NU-I PLACE 


Ai putea pierde tot ceea ce deţii — casa, mașina, sluj- 
ba, contul din bancă —, dar atâta timp, cât îti rămâne 
abilitatea de a produce, poți să recuperezi totul și chiar 
mai mult. 

Inventariază-ți talentele și deprinderile unice în 
mod regulat. Care este acel lucru care-ţi iese în mod 
special mai bine decâ altora? La ce te pricepi cel mai 
bine? Care este lucrul pe care îl faci bine și ușor și care 
altora li se pare dificil? Dacă te gândești la tot ce ai făcut 
până acum în carieră, care este lucrul responsabil în cea 
mai mare măsură pentru succesul tău în viață și muncă, 
de care îţi poți aminti cu precizie? Care au fost cele mai 
„semnificative broaște“ pe care le-ai mâncat în trecut? 

ști astfel conceput, încât îți va face plăcere să te 
ocupi de acele lucruri la care te pricepi cel mai bine. 
Ce-ţi place cel mai mult la slujba ta? Care sunt „broaș- 
tele” pe care le consumi cu cea mai mare plăcere? Însuși 
faptul că ceva îţi place înseamnă că deții capacitatea 
lăuntrică de a excela în aria respectivă 

Una dintre marile responsabilități ale vieții este să 
decidem ce ne place cu adevărat și apoi să investim 
totul în a realiza acel lucru foarte, foarte bine 

Analizează diversele lucruri pe care le faci. Care este 
lucrul care-ţi aduce cele mai multe complimente și 
laude? Care este lucrul care influențează pozitiv munca 
și performanţa altor persoane mai mult decât orice 
altceva? 

Oamenii de succes sunt invariabil cei care și-au acor- 
dat răgazul de a identifica lucrurile pe care le fac bine 
și care le fac cea mai mare plăcere. Aceștia știu foarte 
bine care sunt acele lucruri pe care ei le execută și care 
le influențează radical munca, pentru ca apoi să se con- 
centreze exclusiv asupra sarcinii sau ariei de activitate 


respective 


PUNE-ȚI TALENTUL LA LUCRU 63 


Ar trebui să îţi concentrezi mereu energiile și abi- 
lităţile cele mai bune asupra inițierii și finalizării acelor 
sarcini cheie în care talentele și toate abilitățile cheie îţi 
permit să le execuţi bine și să aduci o contribuţie 
redutabilă. Nu le poți face pe toate, dar poți face acele 
câteva lucruri la care excelezi, acele puţine lucruri care 
contează cu adevărat. 


ÎNCEPE CU CE NU-I PLACE! 


Pune-ţi mereu următoarele întrebări: 
„La ce mă pricep cu adevărat? Ce-mi place 
cel mai mult la munca mea? Ce a influenţat 
cel mai mult succesul meu în trecut? Dacă 
aș putea să fac un lucru, care ar fi acela?” 

Dacă ai câștiga la loterie sau ai intra în 
oricare alt mod în posesia unei sume 
enorme de bani și ai avea posibilitatea să 
alegi orice slujbă sau o parte dintr-o slujbă 
pe care să o faci pentru un timp nedefinit, 
ce gen de muncă ai alege? Ce fel de pre- 
gătiri ar trebui să faci ca să poţi să execuți 
munca respectivă într-o manieră irepro- 
șabilă? Oricare ar fi răspunsul, încep chiar 
de astăzi 

Află ce te împiedică 


Concentrați-vă toate gândurile asupra sarcinii 
imediate. Razele soarelui nu ard până nu le reu- 
nești într-un punct. 


— ALEXANDER GRAHAM BELL 


Ce te face să ai reţineri? Care este factorul care sta- 
bilește viteza cu care îți îndeplinești obiectivele? Care 
este elementul care determină viteza cu care te depla- 
sezi din locul în care te afli la nivelul la care vrei să 
ajungi? Ce te oprește sau te împiedică să mănânci 
„broaștele“ care pot efectiv induce o schimbare 
esenţială? De ce nu ţi-ai îndeplinit încă obiectivul? 

Acestea sunt câteva dintre cele mai importante între- 
bări pe care ți le vei adresa și la care vei dori să găsești 
răspuns pe măsură ce vei încerca să ajungi la niveluri 
tot mai înalte de productivitate și eficiență personală. 
Indiferent de lucrul pe care vei dori să-l obţii, va exista 
întotdeauna un factor restrictiv care va decide cât de 
repede și de bine vei realiza acel lucru. Treaba ta este să 
studiezi sarcina și să identifici factorul restrictiv sau con- 
strângerea ei inerentă. Apoi, trebuie să-ți concentrezi 
toate energiile asupra diminuării acelui unic punct 
inhibant 


66 ÎNCEPE CU CE NU-ȚI PLACE 


În fiecare sarcină, fie ea de mari sau mici dimensi- 
uni, există un factor care stabilește rapiditatea cu care 
îți îndeplinești țelul sau îţi termini treaba. Care este 
acesta? Concentrează-ţi energiile mentale asupra aces- 
tei unice zone cheie. S-ar putea să fie cel mai folositor 
mod în care să trebuiască să-ți folosești timpul și talen- 
tele. 

Factorul respectiv ar putea să fie o persoană de al 
cărei ajutor sau decizie să ai nevoie, o resursă care să-ţ 
fie necesară, o slăbiciune dintr-o anumită parte a orga- 
nizaţiei sau orice altceva. Dar indiferent despre ce este 
vorba, factorul restrictiv va fi mereu prezent și treaba ta 
va fi mereu să-l identifici. 

Spre exemplu, scopul unei a faceri este să găsească și 
să-și păstreze clienţii. Dacă reușește să facă acest lucru 
suficient de bine, compania face profit și continuă să se 
extindă și să prospere. 

În fiecare afacere, apare un factor restrictiv sau un 
punct inhibant care determină cât de repede și de bine 
își atinge compania scopul. Ar putea fi vorba de mar- 
keting, de nivelul de vânzări sau de însăși puterea de 
cumpărare. Ar putea fi vorba de costurile de operare 
sau de metodele de producție. S-ar putea să fie vorba 
de nivelul de costuri sau de fluxul de numerar. 
Succesul companiei poate fi influențat de competiție, 
de clienţi sau de piața de desfacere existentă. În mod 
cert însă unul dintre acești factori, mai mult decât ori- 
care altul, determină cât de repede își atinge compania 
țelurile de dezvoltare și profitabilitate. Care este acest 
factor? 

Mai mult decât orice altă activitate, identificarea 
corectă a factorului restrictiv în cadrul oricărui proces, 
precum și concentrarea asupra factorului respectiv, pot 
genera, de obicei, mai mult progres într-o perioadă mai 
scurtă de timp. 


AFLĂ CE TE ÎMPIEDICĂ 67 


Regula 80/20 se aplică constrângerilor din viața și 
munca ta. Aceasta înseamnă că 80% din constrângeri, 
altfel spus factorii care te împiedică să-ţi obţii țelurile, 
sunt interne. Acestea se află în interiorul tău, ele sunt 
imprimate în calitățile, abilitățile, obiceiurile, atitudi- 
nile sau competențele care te caracterizează. Doar 20% 
dintre factorii restrictivi sunt externi persoanei sau 
organizației tale. 

Constrângerea ta cheie ar putea fi ceva minor sau nu 
neapărat evident. Uneori, e nevoie să faci o listă cu 
fiecare pas al procesului și să examinezi fiecare activi- 
tate în parte pentru a stabili cu precizie care este fac- 
torul care te reţine. Uneori, nu este vorba decât de o sin- 
gură percepție negativă sau o obiecţie din partea 
clienţilor, dar care încetinește întreg procesul de 
vânzări. Uneori, absența unei singure trăsături 
împiedică creșterea vânzărilor unei întregi linii de pro- 
duse sau servici 

Examinează-ți compania cu obiectivitate. Exami- 
nează-ți șeful, colegii de muncă și membrii personalu- 
lui pentru a descoperi dacă există o slăbiciune cheie 
care te reține pe tine sau compania, care acționează ca o 
frână în atingerea țelurilor tale cheie. 

În viața personală, trebuie să ai onestitatea de a 
privi adânc în interiorul tău pentru a descoperi fac- 
torul sau abilitatea restrictivă care stabilește rapidi- 
tatea cu care-ţi îndeplinești propriile țeluri personale. 

Oamenii de succes încep întotdeauna analiza con- 
strângerilor cu următoarea întrebare: „Care este fac- 
torul meu specific ce mă face să am rețineri?“ Ei își 
asumă întreaga responsabilitate și caută în ei înșiși atât 
cauza, cât și soluția pentru problemele lor. 

Întreabă-te mereu: „Care este elementul care sta- 
bilește viteza cu care obțin rezultatele pe care le 
doresc?“ Definirea constrângerii atrage după sine 


68 ÎNCEPE CU CE NU-TI PLACE 


strategia pe care trebuie să o foloseşti ca să-i limitezi 
acţiunea. Neputinţa de a identifica în mod corect con- 
strângerea sau identificarea constrângerii greşite te 
poate duce într-o direcţie eronată. Ai putea sfârși prin a 
rezolva nepotrivit problema 

O corporație majoră, care făcea parte din clientela 
mea, a constatat că vânzările erau în scădere. Directorii 
corporației ajunseseră la concluzia că principala con- 
strângere consta în puterea de cumpărare și în strategia 
de vânzări. Au cheltuit o sumă imensă de bani pentru 
reorganizarea managementului și perfecționarea agen- 
ților de vânzări. 

Au descoperit ulterior că motivul principal al 
scăderii vânzărilor era o greșeală comisă de un contabil 
care le calculase eronat prețuri prea mari la produsele 
lor, comparativ cu acelea ale competitorilor. Odată ce 
compania și-a reevaluat preţurile, vânzările au crescut 
din nou și afacerea s-a întors la profit. 

În spatele fiecărui factor restrictiv sau punct 
inhibant, după ce le-ai localizat și le-ai eliminat cu 
succes, vei descoperi o altă constrângere sau un alt 
factor restrictiv. Fie că este vorba de construirea unei 
cariere de succes sau de ajungerea la timp la serviciu, 
există întotdeauna factori restrictivi și piedici care 
impun viteza progresului. Treaba ta este să le local- 
izezi și să-ți concentrezi energiile asupra diminuării 


lor cât mai repede posibil. 
Începe-ţi ziua prin a elimina o piedică sau o con- 
strângere cheie, și te vei simți plin de energie și putere. 


Vei fi impulsionat să continui și să-ţ 
na. Un factor restrictiv va exista întotdeauna. Uneori, o 
constrângere sau un factor restrictiv cheie reprezintă 
cea mai importantă „broască“ pe care o poți mânca la 
momentul respectiv 


i îndeplinești sarci- 


AFLĂ CE TE ÎMPIEDICĂ 


ÎNCEPE CU CE NU-ŢI PLACE! 


Identifică cel mai important obiectiv din 
ziua curentă. Care este acesta? Care este 
obiectivul pe care, dacă l-ai îndeplini, ar 
avea cel mai mare efect pozitiv asupra vieţii 
tale? Care este realizarea profesională care, 
odată obținută, ar avea cel mai mare impact 
pozitiv asupra carierei tale? 

În momentul în care îţi este foarte clar 
care este obiectivul tău major, întreabă-te 
următorul lucru: „Care este factorul care 
stabilește rapacitatea cu care îmi îndepli- 
nesc obiectivul? De ce nu mi l-am îndeplinit 
încă? Care este factorul specific care mă 
face să am reţineri?“ Oricare ar fi răspun- 
surile, acționează imediat. Fă ceva. Fă orice, 
numai pune-te pe treabă. 

„De la un butoi la altul“ 


Persoanele cu puteri relativ modeste vor înfăptui 
multe dacă își folosesc puterile exclusiv și neo- 
bosit asupra unui singur lucru odată. 


— SAMUEL SMILES 


O zicală veche spune: „Cu duiumul e mai greu; fă 
lucrurile unul câte unul și totu-ți va părea floare la 
ureche“. 

Una dintre cele mai bune modalități de a depăși ten- 
tația tergiversării este să uiţi de sarcina principală, 
luată ca întreg, și să te concentrezi asupra unei singure 
acţiuni pe care o poți întreprinde. Una dintre cele mai 
bune modalități de a „mânca o broască enormă“ este să 
o consumi bucată cu bucată 

Confucius scria că: „O călătorie de o mie de leghe 
începe cu un singur pas“. Aceasta este o strategie exce- 
lentă pentru înfrângerea tărăgănării și realizarea a cât 
mai multor lucruri în cât mai puţin timp posibil. 

Cu mulţi ani în urmă, am străbătut inima deșertului 
Sahara, zona Tanezrouft, în chiar miezul Algeriei mod- 
erne. La momentul respectiv, deșertul fusese abando- 
nat de francezi de ani de zile, iar staţiile de alimentare 
inițiale erau părăsite și distruse. 


ÎNCEPE CU CE NU-ȚI PLACE 


Deșertul se întindea pe o singură porțiune de 500 de 
mile, fără apă, mâncare, un fir de iarbă sau măcar o 
muscă. Era complet plat, asemenea unui spațiu de par- 
care, din nisip galben, care se întindea în toate direcți- 
ile cât vedeai cu ochii. 

Mai bine de 1300 de oameni pieriseră în încercarea 
de a traversa acea porţiune a deșertului în anii prece- 
denţi. Deseori, nisipurile mișcătoare șterseseră urmele 
drumului de-a lungul deșertului și călătorii se rătăci- 
seră pe timpul nopții. 

Pentru a compensa uniformitatea terenului, fran- 
cezii marcaseră drumul cu cisterne negre de petrol, cu 
o capacitate de cincizeci și cinci de galoane — aproxi- 
mativ 200 de litri fiecare, poziționate la distanţă de cinci 
kilometri, exact distanța spre orizont, acolo unde 
pământul se curba pe măsură ce înaintai în acel plat 
ținut al morții. 

Datorită acestui lucru, indiferent unde ne aflam în 
timpul zilei, puteam să vedem două cisterne de petrol, 
cea pe lângă care tocmai trecuserăm și cea aflată la cinci 
kilometri mai înainte. Ceea ce ne era de ajuns. 

Tot ce trebuia să facem era să ne îndreptăm spre 
următoarea cisternă de petrol. Prin urmare, am avut 
posibilitatea să traversăm cel mai mare deșert din 
lume, mergând pur și simplu de la un butoi de petrol la 
celălalt. 

Folosind aceeași metodă, și tu poți îndeplini cea mai 
mare sarcină a vieții, antrenându-te să iei lucrurile pe 
rând. Treaba ta este să înaintezi cât mai departe, cât 
poți vedea cu ochii. Vei putea astfel vedea suficient de 
departe, pentru a putea continua 

Pentru a îndeplini o sarcină importantă, trebuie să 
pășești cu încredere și să ai deplină siguranţă că urmă- 
torul pas îți va fi în curând limpede. Amintește-ți de 
minunatul sfat „Săriţi — și plasa va apărea!“ 


„DE LA UN BUTOI LA ALTUL 73 


O viață ilustră sau o carieră ilustră se clădește 
îndeplinind câte o sarcină o dată, repede și bine, și apoi 
trecând mai departe la sarcina următoare. 

Independenţa financiară se obține economisind o 
sumă mică de bani în fiecare lună, an după an. 
Sănătatea și condiţia bună se obțin doar mâncând un 
pic mai puţin și făcând o idee mai multe exerciţii, zi 
după zi și an după an. i 

Poţi învinge tergivei și înfăptui lucruri extraor- 
dinare și nu e nevoie decât să faci primul pas, să te puni 
în mișcare spre atingerea țelului și să faci lucrurile pe 
rând, unul câte unul, „de la un butoi la altul“. 


ÎNCEPE CU CE NU-I PLACE! 


Alege-ţi orice obiectiv, sarcină sau pro- 
iect din viața ta, acolo unde ai tărăgănat 
lucrurile, și fă un singur pas spre realizarea 
sa imediată. Uneori, tot ce trebuie să faci ca 
să te apuci de treabă este să te așezi la masă 
și să întocmești o listă cu toți pașii pe care 
trebuie să-i faci ca să finalizezi în cele din 
urmă sarcina. 

Apoi, începe pur și simplu să lucrezi și 
finalizează un articol de pe listă, și apoi 
încă unul și așa mai departe. Nu îţi va veni 
să crezi cât de multe vei reuși să faci. 

Asumă-ți responsabilitatea 


Prima condiție ca să reușești în viață este apli- 
carea neîntreruptă a energiilor tale fizice și men- 
tale asupra aceleiași unice probleme, fără să te 
plictisești niciodată de ea. 


— THOMAS EDISON 


Lumea este plină de oameni care așteaptă să apară 
cineva să îi motiveze să devină genul de oameni care își 
doresc să poată fi. Problema este că nimeni nu le vine 
în ajutor. 

Oamenii aceștia așteaptă autobuzul pe o stradă pe 
care nu circulă autobuze. Drept urmare, dacă nu se 
hotărăsc să preia frâiele vieții lor și să își asume respon- 
sabilitatea, ar putea ajunge să aștepte o veșnicie. Și cam 
asta se întâmplă cu majoritatea oamenilor. 

Procentul celor care pot să lucreze fără niciun fel de 
supervizare este de aproximativ 2 la sută. Oamenii 

a se numesc „șefi“. Acesta este genul de persoană 
cu care trebuie să vrei să te identifici. 

Interesul tău este să-ți formezi obiceiul de a-ţi asuma 
responsabilitatea și nu să aștepți să vină altcineva 
să-ți rezolve treburile. Trebuie să-ți alegi propriile 
„broaște“ și apoi să te obligi să le mănânci în ordinea 
importanței. 


76 ÎNCEPE CU CE NU-TI PLACE 


Standardele pe care ți le fixezi pentru propria muncă 
și pentru propriul comportament ar trebui să fie mai 
înalte decât cele pe care ți le-ar putea stabili oricine 
altcineva. Fă un pariu cu tine însuți să te apuci de trea- 
bă un pic mai devreme, să muncești un pic mai mult și 
să rămâi puţin mai târziu peste program Caută mereu 
modalități de a parcurge distanța suplimentară, de a 
face mai mult decât ești plătit să faci 

Părerea pe care o ai despre propria-ți persoană, 
esența personalității tale, a fost definită de psihologul 
Nathaniel Brandon ca fiind „reputaţia pe care o porți 
cu tine“. Îți clădești sau îți dărâmi reputația prin tot 
ceea ce faci sau nu faci. Vestea bună este că ai o părere 
minunată despre propria-ți persoană ori de câte ori te 
obligi să dai maximum de randament, ori de câte ori 
depășești limitele peste care o per: oană obișnuită n-ar 
trece în mod normal 

Imaginează-ţi în fiecare zi că tocmai ai primit un 
mesaj urgent și că trebuie să pleci a doua zi din oraș 
pentru o lună. Dacă ai fi nevoit să părăsești orașul pen- 
tru o lună, care ar fi lucrul pe care ai face tot posibilul 
să-l rezolvi înainte de a pleca? Indiferent despre ce este 
vorba, ocupă-te chiar în momentul acesta de lucrul 
respectiv. 

Imaginează-ți că tocmai ai primit ca premiu o va- 
canţă cu toate cheltuielile incluse, dar va trebui să pleci 
mâine dimineață sau premiul va fi acordat altcuiva. Ce 
ai decide să finalizezi înainte de a pleca, astfel încât să 
poți să accepi vacanța? Orice ar fi, apucă-te imediat să 
lucrezi la acea sarcină. 

Oamenii de succes își asumă în permanenţă respon- 
sabilitatea pentru a avea rezultate de înaltă perfor- 
manţă. Oamenii lipsiţi de succes au nevoie să fie instru- 
iți, supervizați și împinși de la spate de alţii 

Una dintre marile modalități de a depăși tentaţia ter- 
giversării este să lucrezi ca și cum ai avea o singură zi 
la dispoziţie să îți termini treburile cele mai importante 
înainte de a pleca într-o vacanță. Asumându-ți respon- 
sabilitatea, realizezi sarcini mai multe și mai valoroase, 
mai repede ca oricând altădată. Te transformi într-o 
personalitate de înaltă performanţă și cu rezultate ui- 
mitoare. Ai o părere extraordinară despre tine și, înce- 


tul cu încetul, îți formezi obiceiul de a finaliza rapid 


sarcinile, ceea ce continuă apoi să îţi folosească tot- 
deauna în viață 


ÎNCEPE CU C U-ŢI PLACE! 


Stabileşte termene și termene intermedi- 
are limită pentru fiecare sarcină sau activi- 
tate. Creează-ţi propriul „sistem de obliga- 
tivitate“. Ridică-ţi singur ștacheta și nu îţi 
acorda nicio clipă de răgaz. Odată ce ai sta- 
bilit un termen de execuţie, ține-te de el și 
încearcă să fii mai rapid 

Notează pe o foaie de hârtie fiecare pas 
al unei sarcini sau proiect major înainte de 
a începe. Stabilește apoi câte minute și ore 
vor fi necesare pentru a finaliza fiecare fază 
Organizează-ți programul zilnic și săp- 
tămânal, astfel încât să creezi segmente de 
timp în care să te dedici exclusiv acelor 
activități 

Folosește la maximum 
forța personală 


Adunaţi-vă resursele laolaltă, regrupați-vă toate 
aptitudinile, aliniați-vă toate energiile, concen- 
trați-vă toate capacitățile asupra stăpânirii la per- 
fecţie a cel puţin unui domeniu de interes. 


— JOHN HAGGAI 


Materialul brut al performanţei și productivității per- 
sonale se află înmagazinat în energiile tale fizice, men- 
tale și emoționale. Una dintre cele mai importante ce- 
rințe pentru a fi fericit și productiv este să îți păzești și să 
îţi alimentezi nivelurile de energie în fiece clipă. Corpul 
tău este ca o mașină care folosește apă, mâncare și odih- 
nă pentru a genera energie, pe care poţi să o folosești 
apoi la realizarea sarcinilor importante din viaţa și 
munca ta. Când te simți foarte odihnit, poți face de două 
ori, de trei ori și chiar de cinci ori mai multe lucruri decât 
atunci când ești obosit. 

Regula spune că productivitatea începe să-și piardă 
intensitatea după opt sau nouă ore de muncă. Din 
această cauză, să lucrezi până noaptea târziu, chiar dacă 
acest lucru este uneori necesar, înseamnă, de obicei, că 
produci din ce în ce mai puţin într-o perioadă de timp 
din ce în ce mai lungă. Cu cât obosești mai mult, cu atât 
calitatea muncii tale este mai scăzută și numărul 

greșelilor comise este mai mare. La un moment dat, a 
meni unei baterii care se consumă, poți să te epuizezi și 
pur și simplu să nu mai poți continua. 

Realitatea este că există anumite intervale de timp în 
timpul zilei când te simţi în formă maximă. Trebuie să 
identifici intervalele respective și să înveți să le folosești 
pentru a te ocupa de sarcinile cele mai importante și mai 
epuizante. 

Majoritatea oamenilor se simt cel mai bine dimineața, 
după un somn odihnitor. Unii se simt în plină formă 
după-amiaza. Câţiva sunt în forma cea mai creativă și 
mai productivă seara sau noaptea târziu. 

Un motiv major pentru tergiversare îl constituie 
oboseala sau încercarea de a te apuca de rezolvarea unei 
sarcini când ești obosit. În momentele acelea nu ai pic de 
energie sau entuziasm. Asemenea unui motor de mașină 
neîncălzit după o noapte întreagă, parcă nu ai puterea să 
te mobilizezi și să te-apuci de treabă. 

Ori de câte ori te simţi suprasolicitat și copleșit de 
volumul prea mare de sarcini pe care trebuie să le rezolvi 
într-un interval de timp prea scurt, oprește-te și spune- 
„Mai mult de-atât nu pot face”. 

Uneori, cel mai bun mod în care-ţi poți folosi timpul 
este să pleci devreme acasă, să te bagi în pat și să dormi 
zece ore neîntrerupt. Această decizie te poate ajuta să-ți 
revii cu totul, permițându-ți ca a doua zi să faci de două 
sau de trei ori mai multe lucruri, și de o calitate mult 
superioară, decât dacă ai lucra până noaptea târziu. 

După părerea multor cercetători, omul obișnuit nu 
doarme suficiente ore comparativ cu numărul de lucruri 
pe care le face. Milioane de oameni își desfășoară activi- 
tatea învăluiți într-o ceață mentală, ca urmare a faptului 
că muncesc prea mult și dorm prea puţin 


Unul dintre lucrurile cele mai deștepte pe care le poți 
face este să închizi televizorul și să mergi la culcare până 

în ora zece în fiecare seară a săptămânii. Uneori, o oră de 
somn în plus pe noapte îți poate schimba complet viața. 

lată o regulă pe care i-o recomand. l-aţi o zi întreagă 
liber în fiecare săptămână. În ziua respectivă, fie că este 
sâmbătă sau duminică, refuză în mod categoric să citești, 
să clasezi corespondenţa, să-ți iei de lucru acasă sau să 
faci orice altceva care să-ţi solicite creierul. În schimb, 
mergi la cinematograf, fă exerciții, petrece timp cu fami- 
lia, mergi la plimbare sau implică-te în orice gen de 
activitate care să permită creierului tău să se reîncarce 
complet. Este adevărat ce se spune, că „O schimbare este 
la fel de bună ca odihna“. 

l-aţi vacanță în fiecare an, atât weekenduri prelun- 
gite, cât și concedii de una sau două săptămâni ca să te 
odihnești și să te împrospătezi. Ai să dai întotdeauna 
maximum "de randament după un weekend sau o 
vacanţă. 

Dacă ai să te culci mai devreme cinci zile pe săp- 
tămână, dacă ă te odihnești în timpul weekendurilor 
și dacă ai să-ţi iei o zi întreagă liber în fiecare săptămână, 
vei avea în mod sigur mult mai multă energie. Această 
energie suplimentară îţi va permite să -ți înfrângi tentația 
tergiversării și să te apuci de lucru la sarcinile majore 
mai repede și mai hotărât decât ai putea fi vreodată dacă 
te-ai simți obosit. 

În plus, ca să-ți menții cât mai ridicat nivelul de 
energie, ai grijă ce mănânci. Începe ziua cu un mic 
dejun bogat în proteine, dar sărac în grăsimi și carbo- 
hidraţi. Mănâncă salate cu pește sau pui la prânz. Evită 
zahărul, sarea, produsele care au în compoziție făină 
albă şi deserturile. Evită sucurile și dulciurile sau pro- 
dusele de patiserie. Hrănește-te așa cum ai hrăni un 
atlet de talie mondială înaintea unei competiții, pentru 
că în multe privințe asta ești tu înainte de a începe 
munca în fiecare zi 

Mâncând ușor și sănătos, făcând exerciţii cu regulari- 
tate și odihnindu-te din plin, vei face lucruri mai multe 
şi mai bune, într-un ritm mai rapid și cu mai multă sa- 
tisfacție decât oricând altădată. 

Cu cât te simţi mai bine când te apuci de treabă, cu 
atât mai puţin vei amâna lucrurile neplăcute și cu atât 
mai nerăbdător vei fi să termini ce ai de făcut și să treci 
mai departe. Nivelurile superioare de energie sunt indis- 
pensabile pentru atingerea unor grade mai mari de pro- 
ductivitate, pentru inducerea fericirii şi a succesului 
sporit în tot ceea ce faci. i 


ÎNCEPE CU CE NU-ŢI PLACE! 


Analizează-ţi nivelurile actuale de ener- 
gie și obiceiurile zilnice de întreţinere. Ia 
astăzi decizia de a-ți îmbunătăți nivelurile 
de sănătate și energie, punându-ți urmă- 
toarele întrebări: 

1. Ce anume din ceea ce fac din punct de 
vedere fizic ar trebui să fac mai des? 

2. Care sunt lucrurile pe care le fac și ar 
trebui să le fac mai rar? 

3. Care sunt lucrurile pe care nu le fac și 
pe care ar trebui să încep să le fac dacă 
vreau să fiu în forma cea mai bună? 

4. Ce anume din ce fac astăzi, afectân- 
du-mi și starea de sănătate, ar trebui să nu 
mai fac deloc? 

Indiferent care sunt răspunsurile tale la 
aceste întrebări, ia măsuri începând chiar 
de astăzi. 

Mobilizează-te și treci la fapte 


Oamenii își află bucuriile supreme în elanul 
irezistibil ce le însoțește marile aventuri și vic- 
torii, ca și acţiunile creative. 


— ANTOINE DE SAINT-EXUPERY 


Pentru a putea să dai maximum de randament, tre- 
buie să devii propriul tău antrenor. Trebuie să-ți 
formezi obiceiul de a te pregăti și a te încuraja cu scop- 
ul de a face un joc cât mai bun. 

Nu mai puţin de 95% din emoţiile tale, fie ele pozi 
tive sau negative, sunt determinate de modul în care 
te-ai obișnuit să vorbești cu tine însuți. Starea pe care o 
ai nu-ți este influenţată de lucrurile care ți se întâmplă, 
ci de interpretarea pe care o dai acestora. Propria ta ver- 
siune a evenimentelor determină într-o mare măsură 
dacă acestea constituie sau nu o sursă de motivație și 
de energie. 

Pentru a-ți păstra motivaţia, trebuie să iei hotărârea 
să devii un optimist absolut. Trebuie să fii hotărât să 
reacționezi pozitiv la cuvintele, faptele și reacțiile 
oamenilor și la situaţiile din jurul tău. Trebuie să refuzi 
să permiţi ca dificultățile și piedicile inevitabile ale 


vieţii cotidiene să-ți afecteze dispoziția sau emoțiile. 


84 ÎNCEPE CU CE NU-ȚI PLACE 


Nivelul părerii bune pe care o ai despre tine, măsura 
în care te placi și te respecţi sunt aspecte esenţiale pen- 
tru motivaţie și perseverenţă. Ar trebui să-ți vorbeşti 
tot timpul într-o manieră pozitivă, pentru a-ţi îmbu- 
nătăți părerea despre sine. Repetă lucruri de genul: 
„Îmi place persoana mea! Îmi place persoana mea!“ din 
nou și din nou, până începi să crezi ceea ce spui și 
începi să te comporți ca o persoană cu o personalitate 
superperformantă. 

Pentru a fi în permanență motivat și pentru a-ți 
învinge sentimentele de îndoială sau de spaimă, spu- 
ne-ți mereu: „Sunt în stare s-o fac! Sunt în stare s-o fac!“ 

Când ești întrebat ce mai faci, răspunde întotdeau- 
na: „Îmi merge de minune!“. 

Indiferent cum te simţi cu adevărat în momentul 
respectiv sau ce se întâmplă în viața ta, încearcă să fii 
mereu vesel și cu moralul ridicat. Se spune că n-ar tre- 
bui niciodată să le vorbești altora despre problemele 
tale, pentru că 80% dintre oameni nu dau doi bani pe 
problemele tale, iar restul de 20 de procente sunt oare 
cum bucuroși că ai acele probleme. 

Studiile repetate i-au ajutat pe psihologi să demon- 
streze că „optimismul“ este calitatea cea mai importan- 
tă pe drumul spre succesul și fericirea personală și pro- 
fesională. S-ar părea că optimiștii manifestă trei feluri 
de comportamente aparte, toate deprinse prin practică 
și repetiţie. 

În primul rând, optimiștii caută binele din fiecare 
situație. Indiferent ce merge prost, ei caută întotdeauna 
aspectele pozitive și benefice. Și nu mai e deloc sur- 
prinzător că reuși cumva mereu să le găsească 

În al doilea rând, optimiștii caută întotdeauna lecţia 
de valoare ascunsă în spatele fiecărui impediment sau a 
fiecărei dificultăți. După părerea lor: „menirea dificul- 
tătilor nu este să obstrucționeze, ci să instruiască“. Ei con- 
sideră că fiecare piedică sau obstacol conţine o lecţie 
valoroasă din care pot învăța și evolua și pe care sunt 
hotărâți s-o identifice 

În al treilea rând, optimiștii caută întotdeuna soluția 
pentru fiecare problemă. În loc să dea vina pe altcineva 
sau să înceapă să se plângă, atunci când lucrurile mer 


prost ei preferă să treacă la fapte. Pun întrebări de 


genul: „Care este soluția? Ce putem face acum? Care 
este pasul următor?“ 

Pe lângă toate acestea, oamenii care sunt în mod 
obișnuit optimişti, pozitivi și încrezători se gândesc și 
vorbesc într-una despre țelurile care-i animă. Ei se gân- 
desc și vorbesc despre viitor și despre direcția spre care 
se îndreaptă, mai degrabă decât despre trecut și locul 
din care au plecat. Ţinta lor este mai degrabă îndrep- 
tată spre înainte decât înapoi. 

Atunci când îţi vizualizezi mereu țelurile și ide- 
alurile şi-ţi vorbeşti într-un mod pozitiv, te simți mai 
concentrat și mai plin de energie. Te simţi mai încreză- 
tor și mai creativ. Ai senzația de putere, sentimentul că 
deții întru totul controlul. 

Cu cât te simţi mai energic și mai motivat, cu atât 


mai nerăbdător ești să te pui pe treabă și să te ţii de ea. 


ÎNCEPE CU CE NU-ȚI PLACE 


ÎNCEPE CU CE NU-ȚI PLACE! 


Controlează-ţi gândurile. Adu-ţi aminte 
că mai tot timpul devii ceea ce gândești. 
Asigură-te că ai în minte și vorbeşti despre 
lucrurile pe care ţi le dorești, mai degrabă 
decât despre cele pe care nu ți le dorești. 

Menţine-ţi mintea deschisă acceptând 
deplina responsabilitate pentru tine și 
ceea ce ţi se întâmplă. Refuză să-i critici sau 
să-i acuzi pe alții pentru toate cele. Încearcă 
să faci progrese mai degrabă decât să 
inventezi scuze. Menţine-ţi gândurile 
energia concentrate înspre înainte, asupra 
lucrurilor pe care le poți face pentru a-ţi 
îmbunătăți viața, și uită de orice altceva. 

Grăbește-te încet 


Fă-ţi timp să îndeplinești sarcini importante în 
fiecare zi. Planifică-ţi treburile zilnice din vreme. 
Selectează acele relativ puţine sarcini mărunte pe 
care e absolut obligatoriu să le îndeplinești dis de 
dimineață. Apoi treci direct la sarcinile majore și 
ține-te de ele până le termini. 


— RAPOARTE DIN SALA DE CONSILIU 


Tergiversarea creativă este una dintre cele mai efi- 
ciente tehnici de performanţă personală existente. Este 
o tactică ce îţi poate schimba viaţa. 

Adevărul este că nu poți să faci tot ceea ce ai de 
făcut. Ceva tot trebuie să amâni! Lasă pe mai târziu 
„mâncatul broaștelor“ mai mici sau mai puţin urâte. 
Mănâncă „broaștele“ cele mai mari și mai urâte înainte 
să faci orice altceva 

Diferenţa între performerii de clasă și perfomerii 
mediocri este în mare măsură impusă de lucrurile pe 
care aceștia aleg să le amâne. Dacă tot trebuie să amâni 
ceva, ia decizia ca începând de astăzi acest lucru să se 
întâmple cu activitățile de mică relevanţă. Promite-ți că 
vei tergiversa, sorta, delega și elimina acele activități 
care, oricum, nu au o contribuție prea mare în viața ta. 


ÎNCEPE CU CE NU-ȚI PLACE 


Scapă de „mormoloci“ și concentrează-te asupra 
broaștelor. 

lată un indiciu. Pentru a putea stabili priorități, tre- 
buie să stabilești și posteriorităţi. O prioritate este un 
lucru pe care îl faci mai mult și mai des, în timp ce o 
posterioritate este un lucru pe care îl faci mai puţin și 
mai rar sau deloc. 


Regulă: Poţi să deții controlul asupra timpului 
și vieții tale doar în măsura în care renunţi la 
activitățile de valoare redusă. 


Unul dintre cuvintele cu cea mai mare pondere în 
managementul timpului este „Nu!“ Spune „NU“ la 
orice nu presupune folosirea judicioasă a timpului și a 
vieţii tale. Spune-o din timp și spune-o des. Realitatea 
este că nu ai timp liber. Cu alte cuvinte: „Am agenda 
plină“ 

Pentru a putea să faci ceva nou, trebuie să finalizezi 
și să nu mai faci ceva vechi. Acumularea presupune 
excludere. Culegerea roadelor presupune eliminare. 

Tergiversarea creativă este actul prin care poți 
decide cu grijă și judecată îndelungată care sunt acele 
lucruri pe care nu le vei mai face chiar în clipa asta sau 
chiar niciodată de acum încolo 

Majoritatea oamenilor practică  tergiversarea 
inconștientă. Aceștia tergiversează fără să se gândească 
la ce fac. Drept rezultat, ei amână acele sarcini majore, 
dificile, valoroase, importante care pot avea consecințe 
semnificative pe termen lung în viețile și carierele lor. 
Trebuie să eviți această tendință comună cu orice preț 

Treaba ta este să tergiversezi în deplină cunoștință 
de cauză acele sarcini de valoare redusă, astfel încât să 

ai mai mult timp pentru sarcini care pot schimba cu 
adevărat lucrurile în viața și munca ta. 

Revizuiește-ţi în permanență îndatoririle și respon- 
sabilităţile ca să poți identifica sarcinile și activitățile 
care îţi iau foarte mult timp și pe care să le poți aban- 
dona fără să ai prea mult de pierdut. Aceasta este 


responsabilitatea ta permanentă, care nu se termină 
niciodată 

Spre exemplu, un prieten de-al meu, pe vremea 
când era încă burlac, era un pasionat jucător de golf. Îi 


plăcea să joace golf de trei sau patru ori pe săptămână, 
între trei și patru ore de fiecare dată. 

După câţiva ani, a început o afacere, s-a căsătorit și 
a făcut doi copii. A continuat însă să joace golf de trei 
sau patru ori pe săptămână, până ce și-a dat seama că 
timpul petrecut la golf era o sursă de stres enormă, atât 
acasă, cât și la serviciu. Nu a reușit să-și facă din nou 
ordine în viață decât după ce a renunțat la majoritatea 
partidelor de golf. 

Trece-ţi în revistă activităţile din afara serviciului 
pentru a putea decide care dintre ele sunt lipsite de 
importanţă. Uită-te mai puţin la televizor și petrece 
timpul câștigat astfel cu familia, citind, făcând exerciții 
sau orice altceva care îți îmbogățește viața. 

Verifică-ți activităţile de la serviciu și identifică acele 
sarcini pe care le-ai putea delega sau elimina ca să-ţi 
faci mai mult timp pentru treburile cu adevărat impor- 
tante. Începe chiar de astăzi să practici tergiversarea 
creativă, să stabilești priorități oriunde și oricând poți. 
Această decizie ar putea fi suficientă pentru a-ţi schim- 
ba viaţa 


INCEPE CU CE NU-ŢI PLACE 


ÎNCEPE CU CE NU-ŢI PLACE! 


Gândește „la firul ierbii“ la fiecare 
aspect al vieţii tale. Întreabă-te mereu: 
„Dacă nu aș fi făcut lucrul acesta și aș ști 
ceea ce știu acum, m-aș mai apuca astăzi de 
el?” 

Verifică-ți fiecare dintre activitățile per- 
sonale și de la serviciu și evaluează-le pe 
baza situației tale de astăzi. Dacă este vorba 
de ceva de care nu te-ai apuca din nou 
astăzi, având cunoștințele de acum, în- 
seamnă că ești candidatul numărul unu la 
abandonare sau tergiversare creativă 

Rezolvă mai întâi 
sarcina cea mai grea 


Cu cât înaintez în vârstă, cu atât sunt mai sigur că 
diferența majoră între oameni, între cei slabi și cei 
puternici, între cei măreți și cei mediocri, constă 
în energie — determinarea invincibilă —, un scop 
care, odată stabilit, nu poate duce decât la moarte 
sau la victorie. 


— SIR THOMAS FOWELL BUXTON 


Una dintre cele mai bune tehnici de a-ţi înfrânge ten- 
taţia de a amâna și de a face mai multe lucruri într-un 
interval de timp mai scurt este să începi rezolvarea 
sarcinilor cu cea mai grea dintre ele. Acesta este cu ade- 
vărat sensul expresiei „începe cu ce nu-ți place“ sau 
„mănâncă-ți broasca“. Este una dintre cele mai dificile 
și, în același timp, cele mai importante abilități de ma- 
nagement al timpului. 

Obiceiul respectiv poate fi deprins urmând pașii de 
mai jos: 

e La sfârșitul zilei de lucru sau în week-end, fă o 
listă cu tot ce ai de făcut a doua zi. 

* Revizuiește-ţi lista folosind Metoda ABCDE, com- 
binată cu Regula 80/20 

REZOLVĂ MAI ÎNTÂI SARCINA CEA MAI GREA 

e Alege-ţi sarcina „A-1“, sarcina cea mai importan- 
tă, cea care implică cele mai grave consecințe potenţiale 
dacă nu o duci la capăt sau o lași neîncheiată 

+ Adună toate lucrurile care-ţi trebuie ca să te apuci 
de treabă și să o termini și așază-le în ordine, pregătite 
să începi lucrul a doua zi de dimineaţă. 

e Fă-ţi ordine pe masa de lucru, astfel încât sarcina 
ta cea mai importantă să te aștepte pe birou a doua zi, 
asemenea unei „broaște“ imense 

e Impune-ţi să te trezești, să te pregătești și apoi < 
intri în cameră, să te așezi la birou și să începi să lucre: 
fără întreuperi la sarcina cea mai dificilă, înainte să faci 
orice altceva. 

e Procedează în felul acesta în fiecare zi, timp de 
douăzeci și una de zile, până ce devine obicei. Insu- 
șindu-ți această disciplină, îți vei dubla literalmente 
productivitatea în mai puțin de o lună. 

Dacă primul lucru pe care-l vei face dimineaţa va fi 
să te ocupi de sarcina cea mai dificilă și mai importan- 
tă, vei proceda total diferit de majoritatea oamenilor. 

ă disciplină îţi va elimina obiceiul tergiversării, 
itorul îți va aparţine în exclusivitate 


Începe-ți ziua cu sarcina cea mai grea sau măcar cu 


o parte din acea sarcină, și vei privi ziua ce urmează cu 
mai mult entuziasm. Prin urmare, din acel moment te 
vei simți mai plin de energie și mai productiv 

În zilele în care te apuci imediat de treburile cele mai 
importante, te vei simți mai bine și îţi vei aprecia 
munca mai mult decât în oricare altă zi. Te vei simți mai 
puternic, mai eficient, mai stăpân pe situație și pe viața 
ta decât oricând 

Formează-ți obiceiul de a te ocupa, mai întâi, de 
sarcina cea mai grea și nu vei privi nicicând înapoi. Vei 
deveni unul dintre cei mai productivi oameni ai gene- 
rației tale 


ÎNCEPE CU CE NU-ȚI PLACE! 


Gândește-te la tine ca la un proces în 
desfășurare. Dedică-te însușirii obiceiurilor 
de înaltă productivitate, punându-le îr 
aplicare în mod repetat până ce devin auto- 
mate și facile. 

Una dintre cele mai importante expri 
pe care le poți învăţa și aplica este „Doar 
astăzi!“ Nu-ţi bate capul să încerci să te 
schimbi pentru tot restul vieţii. Dacă o idee 
ți se pare bună, aplic-o „doar astăzi“. 

Spune-ți: „Doar astăzi am să planific, am 
să pregătesc și am să mă apuc de sarcina 
cea mai grea înainte de orice altceva.” Vei fi 
uluit de modul în care ţi se va schimba 
viața 


18 


Porţionează sarcina 


Când o activitate începe să devină obicei, ea este 
asemenea unui fir invizibil, dar de fiecare dată 
când activitatea se repetă, firul capătă rezistenţă, 
iar dacă îi mai adăugăm un filament, acesta 
devine un cablu solid care ne unește irevocabil în 
faptă și gândire. 


— ORISON SWETT MARDEN 


Unul dintre motivele majore pentru care tărăgănăm 
ducerea la bun sfârșit a sarcinilor importante și de mari 
dimensiuni este acela că par atât de mari și formidabile 
la o primă vedere. 

O tehnică pe care o poți folosi pentru a reduce o 
sarcină la dimensiuni normale este să aplici în munca ta 
metoda „feliei de salam“. Aceasta presupune să îţi 
desfășori sarcina în detaliu și apoi să decizi ca, pentru 
moment, să te ocupi de o singură felie, la fel cum ai pro- 
ceda dacă ai mânca un baton de salam, câte o felie pe 
rând — sau dacă ar trebui să mănânci o „broască“, câte 
o bucată pe rând. 

Din punct de vedere psihologic, îți va fi mai ușor să 
execuți o singură porțiune mai mică dintr-un proiect de 
dimensiuni mai mari, decât să te ocupi de toată sarcina 
deodată. Deseori, odată ce ai început și ai finalizat o 
singură parte din sarcină, o să ai chef să mai faci încă o 

„felie“. Curând, te vei trezi rezolvând sarcina câte o 
bucată o dată, și, înainte să-ți dai seama, vei fi încheiat-o 
definitiv. 

Un aspect important de care trebuie ținut seama 
este că în fiecare dintre noi există adânc înrădăcinat 
„impulsul finalizării“ sau ceea ce mai este cunoscut și 
sub numele de „obligaţia încheierii“. Aceasta înseam- 
nă că te simţi cu adevărat mai fericit și mai puternic 
atunci când începi și finalizezi o sarcină de orice fel. Îți 
satisfaci astfel o nevoie subconștientă, profundă, de a 
aduce finalitate unei sarcini sau unui proiect. Sen- 
timentul acesta te motivează să te apuci de următoarea 
sarcină sau de următorul proiect și apoi să perseverezi 
până la finalizare. Actul acesta, de finalizare, declan- 
șează eliberarea de endorfine despre care am vorbit 
mai devreme. 

Cu cât este mai mare sarcina pe care o inițiezi și pe 
care o închei, cu atât mai bine și mai încrezător te vei 
simţi. Cu cât este mai mare „broasca“ pe care o mă- 
nânci, cu atât mai deosebit va fi valul de putere și 
energie pe care-l vei experimenta. 

Atunci când te ocupi și finalizezi o mică porțiune 
din sarcină, te simți motivat să te ocupi și să defini- 
tivezi o altă porţiune, și apoi o alta, și așa mai departe. 
Fiecare pas mic înainte te umple de energie. Capeţi un 
impuls interior care te motivează să perseverezi până la 
definitivare. Această definitivare îți conferă acel senti- 
ment extraordinar de fericire și satisfacție, inerent 
oricărui succes. 

O altă tehnică pe care o poți folosi ca să te pui în 
mișcare se numește metoda de lucru „șvaițer elvețian“. 
Folosești această tehnică atunci când vrei să te apuci de 
treabă, făcând câte o gaură în sarcină, asemenea unei 
găuri dintr-o bucată de șvaiţer elvețian 

Aplici unei sarcini metoda „şvaițer elveţian“ atunci 
când te hotărăști să lucrezi la ea o anumită perioadă de 

timp. Aceasta ar putea să nu însemne mai mult de cinci 
sau zece minute, după care te oprești și faci altceva. Vei 
lua o singură înghiţitură din „broască“ și apoi te vei 
odihni sau vei face altceva. 

Puterea acestei metode este similară cu cea a metodei 
„feliei de salam“. Odată ce ai început să lucrezi, îţi 
formezi un sentiment de mișcare înainte și o senzaţie de 
împlinire. Te simți încărcat de energie și plin de exaltare. 
Te simți motivat intrinsec și impulsionat să continui să 
lucrezi până ce sarcina este îndeplinită. 

Ar trebui să încerci metoda „feliei de salam“ sau pe 
cea a „șvaiţerului elveţian“ în orice sarcină care pare 
copleșitoare la o primă abordare. Vei fi uimit cât de folo- 
sitoare pot fi aceste tehnici în înfrângerea tergiversării. 

Am câţiva prieteni care au devenit autori ai unor 
cărți de succes doar pentru că s-au hotărât să scrie o 
singură pagină sau chiar un singur paragraf pe zi până 
la finalizarea cărții. Și tu poți face același lucru. 


ÎNCEPE CU CE NU-ȚI PLACE! 


Pune imediat în aplicare aceste tehnici. 
Găsește o sarcină mare, complexă pe care ai 
tot amânat-o în ultima vreme și folosește fie 
metoda „feliei de salam,,, fie pe cea a „șvai- 
țerului elvețian“ ca să te apuci de ea 

O trăsătură comună a persoanelor 
fericite și de succes este că sunt înclinate 
spre acțiune. Atunci când aud o idee bună, 
o pun imediat în aplicare să vadă dacă le poa- 
te fi de ajutor. Nu mai întârzia. Încearc-o 
astăzi! 

Împarte timpul în bucăţi 


Nimic nu-ți poate aduce mai multă putere în 
viață decât dacă îţi concentrezi toate energiile 
asupra unui set limitat de obiective. 


— NIDO QUBEIN 


Strategia creării unor intervale mari de timp nece- 
sită un angajament din partea ta de a lucra pentru 
perioade fixe de timp la sarcini ample. Majoritatea 
activităților tale cu adevărat importante necesită inter- 
vale mari de timp neîntrerupt pentru a fi finalizate. 
Abilitatea ta de a crea și de a modela extrem de pro- 
ductiv și de valoros aceste blocuri de timp este esen- 
țială pentru abilitatea ta de a aduce o contribuție sem- 
nificativă muncii și vieții tale. 

Agenţii de vânzări de succes alocă o anumită 
perioadă de timp în fiecare zi pentru a telefona eventu- 
alilor clienţi. În loc să tergiverseze sau să amâne 
îndeplinirea unei sarcini care nu le face o deosebită 
plăcere, ei iau hotărârea să telefoneze o oră întreagă — 
să zicem între 10 și 11 dimineaţa —, i 
impune să se țină de decizia luată 

Mulţi directori își rezervă în fiecare zi un anumit 
interval de timp ca să telefoneze personal clienților 
pentru a obține feedback. Unii oameni alocă perioade 
de timp fixe, cuprinse între treizeci și șaizeci de minute 

zilnic, pentru exerciții fizice. Mulţi oameni citesc în 
fiecare seară câte cincisprezece minute din cărți foarte 
bune, înainte de a merge la culcare În felul acesta, 
de-a lungul timpului, ajung să citească multe din cele 
mai bune cărți scrise vreodată 

Secretul succesului acestei metode de lucru în seg- 
mente concrete de timp este să-ți planifici din timp ziua 
şi să-ţi rezervi în mod aparte o perioadă fixă de timp 
pentru o anumită activitate sau sarcină 

Îți faci programări de lucru cu tine însuți și apoi 
înveţi să te ii de ele. Îţi rezervi segmente de timp de 
treizeci, șaizeci și nouăzeci de minute pe care le 
folosești ca să lucrezi și să închei sarcini importante 

Multe persoane foarte eficiente își distribuite pe tot 
parcursul zilei concrete în eșantioane de timp progra- 
mate pentru toată ziua. Oamenii aceștia își construiesc 
carierele bazându-se pe finalizarea progresivă a 
sarcinilor cheie, cu alte cuvinte una câte una. Drept 
rezultat, ei devin din ce în ce mai productivi, ajungând 
în cele din urmă să producă de două ori, de trei o! 
chiar de cinci ori mai mult ca o persoană obișnuită. 

Un planificator de timp, împărțit pe zile, ore 
minute, poate fi unul dintre cele mai puternice instru- 
mente de eficacitate personală din câte există. Acesta îţi 
permite să vezi unde îţi poți consolida și crea intervale 
de timp pentru lucrul concentrat 

Pe parcursul acestui timp de lucru, îţi închizi tele- 
fonul, elimini orice distracţie și lucrezi fără oprire. Unul 
dintre cele mai bune obiceiuri de lucru existente este să 
te scoli devreme și să lucrezi câteva ore din dimineață 
acasă. Poţi să rezolvi de trei ori mai multe lucruri acasă 
fără întreruperi, decât ai putea vreodată să reușești să 
faci într-un birou aglomerat, unde ești înconjurat de 
oameni și asaltat de apeluri telefonice. 


ÎMPARTE TIMPUL ÎN BU 


Când trebuie să înterprinzi o călătorie de afaceri cu 
avionul, poți să-ţi creezi propriul birou aerian plani- 
ficându-ți cu minuțiozitate treburile înainte de decolare. 
După ce avionul decolează, poți lucra fără întrerupere 
pe toată durata zborului. Vei fi uimit câte lucruri poți 
rezolva lucrând constant într-un avion, fără întreruperi. 

Unul dintre secretele performanței și productivităţii 
de înaltă calitate este să faci în așa fel încât fiecare 
minut să conteze. Folosește-te de timpul de călătorie și 
de cel de tranzit, deseori numite „daruri ale timpului“, 
pentru a definitiva porțiuni mici din sarcini mai mari. 

Nu uita, piramidele au fost construite bucată cu 
bucată. O viaţă și o carieră de excepție se construiesc 
bucată cu bucată. Treaba ta în ceea ce privește manage- 
mentul timpului este să-ți organizezi în mod deliberat 
și cu creativitate perioade de timp concentrate, de care 
ai nevoie ca să-ți îndeplinești treburile esențiale bine și 
la termen. 


ÎNCEPE CU CE NU-ȚI PLACE! 


Gândește-te mereu la modalități diferite 
prin care să economisești, să programezi și 
să consolidezi intervale mari de timp. 
Folosește acest timp pentru lucrul la sar- 
cinile importante, cu cele mai semnificative 
consecințe pe termen lung 

Folosește din plin fiecare minut. Lucrea- 
ză constant și continuu, fără diversiuni sau 
distracţii, planificându-ți și pregătindu-ți 
munca din vreme. Și mai mult decât orice, 
concentrează-te mereu asupra rezultatelor 
mai importante pentru care ești respon- 
sabil 

Fii tot timpul activ 


Nu mai sta pe gânduri; nu va exista niciodată 
„momentul potrivit“. Porneşte de unde ești și 
lucrează cu orice instrumente ai la dispoziție, și 
vei descoperi instrumente mai bune pe măsură ce 
înaintezi 


— NAPOLEON HILL 


Calitatea ce poate fi identificată după toate apa- 
rențele ca fiind trăsătura comună persoanelor super- 
performante este „înclinația spre acțiune“. 

Oamenii foarte productivi își rezervă timp pentru 
gândire, planificare și stabilirea de priorități. Trec apoi 
repede și în forță la abordarea țelurilor și obiectivelor 
care-i animă. Lucrează constant, în ritm susținut și con- 
tinuu și par să parcurgă cantități enorme de muncă în 
același interval de timp pe care o persoană obișnuită îl 
folosește pentru socializări, lucruri inutile și rezolvarea 
de activități de mică importanță 

În momentele în care te ocupi de sarcini importante, 
a un nivel de activitate superior și constant, poți expe- 
rimenta o stare mentală extraordinară numită „flux“ 
Aproape oricine a trăit această experienţă într-un 
moment sau altul al vieţii. Persoanele cu adevărat ilus- 

tre sunt cele care își induc această stare mult mai des 
decât oamenii obișnuiți. 

În această stare de flux, care este cel mai înalt stadiu 
de performanţă și productivitate umană, ceva aproape 
miraculos se întâmplă cu mintea și emoțiile tale. 

Te simți exaltat și purificat. Ți se pare că poți să faci 
orice fără niciun pic de efort și toate lucrurile îţi i 
bine. Te simți fericit și plin de energie. Experimentezi 
un sentiment extraordinar de calm și eficacitate 
personală. 

În starea de flux, care a fost identificată și supusă 
analizei de-a lungul diverselor epoci, funcţionezi efec- 
tiv pe un plan superior de claritate, creativitate și com- 
petență. Eşti mai sensibil și mai conștient. Intuiţia 
introspecţia îți funcționează cu o precizie incredibilă. 
Sesizezi interrelaționarea oamenilor a circumstan- 
telor din jurul tău. Deseori ai idei și viziuni excelente 
care îți permit să progresezi mult mai repede 

Una dintre modalităţile prin care poți induce această 
stare de flux este dezvoltarea unui „sentiment al acţiu- 
nii”. Acesta reprezintă un impuls și o dorinţă lăuntri 
de a te apuca imediat de o treabă și de a o rezolva 
repede. Acest impuls lăuntric este nerăbdarea care te 
motivează să te apuci și să te ţii de treabă. Un sentiment 
al acţiunii seamănă foarte mult cu o competiție cu tine 
însuți. 

Având impregnat acest sentiment, capeţi o „predis 
poziție spre acțiune“. Preferi să acționezi în loc să 
vorbești într-una despre ceea ce ai de gând să faci. Te 
concentrezi asupra măsurilor concrete pe care le poți 
lua fără întârziere. Te concentrezi asupra lucrurilor pe 
care le poți face pe loc, pentru a obţine rezultatele 
dorite și a-ţi îndeplini țelurile vizate 

Un tempo rapid pare să meargă mână în mână cu un 
succes deosebit. Dezvoltarea acestui tempo presupune 

să te pui în mișcare și să continui să te miști într-un ritm 
constant. 

Atunci când devii o persoană înclinată spre acţiune, 
îţi activezi „Principiul inerției mecanice” al succesului. 
Conform acestui principiu, deși s-ar putea ca la început 
să fie nevoie de cantități imense de energie pentru a-ți 
înfrânge inerția și a te pune în mișcare, ulterior vei avea 
nevoie de mult mai puţină energie ca să continui să te 
miști 

Vestea bună este că, cu cât te miști mai repede, cu 
atât ai mai multă energie. Cu cât te miști mai repede, cu 
atât reușești să faci mai multe lucruri și te simți mai efi- 
cient. Cu cât te miști mai repede, cu atât capeți mai 
multă experienţă și înveţi mai multe lucruri. Cu cât te 
miști mai repede, cu atât te vei respecta mai mult, te vei 
prețui și vei fi mai mândru de tine 

Un sentiment al acțiunii te mută automat pe ruta 
rapidă a carierei tale. Cu cât lucrezi mai repede și faci 
mai multe lucruri, cu atât mai înalte vor fi nivelele tale 
de autoprețuire, autorespect și mândrie personală. 

Una dintre căile cele mai simple și totuși extraordi- 
nar de puternice de a te pune în mișcare este să-ți repeți 
îndemnul „Fă-o acum! Fă-o acum! Fă-o acum!“, din 
nou și din nou. 

Dacă simţi că încetinești ritmul sau te lași distras de 
discuţii sau activități nesemnificative, repetă-ți 


cetat îndemnul: „Înapoi la treabă! Înapoi la treabă! 


Înapoi la treabă!“ 

În sfârșit, nimic nu te va ajuta mai mult în carieră 
decât să dobândești reputaţia că ai fi genul de persoană 
care rezolvă treburi importante repede și bine. Această 
reputaţie va face din tine una dintre cele mai valoroase 
și mai respectate persoane din domeniul tău de activi- 
tate 


ÎNCEPE CU CE NU-ȚI PLACE 


ÎNCEPE CU CE NU-ŢI PLACE! 


Începe de astăzi să-ți dezvolţi un senti- 
ment al acţiunii în tot ceea ce faci. Ale; 
arie în care ai tendința să tergiversezi și 
promite-ți că-ți vei însuși obiceiul acțiunii 
rapide în aria respectivă 

Când apare o problemă sau o oportuni- 
tate, ia măsuri imediate. Când primeşti o 
sarcină sau o responsabilitate, fă-o repede 
și raportează imediat. Mișcă-te cu rapidi- 
tate în fiecare arie importantă din viața ta 
Vei fi uimit cât de bine te vei simți și cât de 
multe lucruri vei reuși să faci 

Acordă exclusivitate fiecărei sarcini 


Și în aceasta se află secretul adevăratei puteri. 
Învață cum să-ți economisești resursele prin prac- 
tică permanentă și cum să faci ca să le concentrezi 
în orice moment asupra unui punct anume. 


— JAMES ALLEN 


Începe cu ce nu-ți place! Fiecare aspect al plani- 
ficării, stabilirii unei priorități și organizării se reduce la 
acest concept simplu 

Abilitatea ta de a alege sarcina cea mai importantă, 
de a o iniţia și apoi de a te concentra exclusiv asupra ei 
până la definitivare reprezintă cheia către niveluri 
superioare de performanţă și productivitate personală. 

Fiecare mare realizare a umanităţii a fost precedată 
de o lungă perioadă de trudă istovitoare și concentri 
până ce obţinerea ei a fost posibilă 

Să te ocupi exclusiv de ceva presupune ca odată ce 
te-ai apucat de o sarcină, să te ţii de ea, fără nicio clipă 
de diversiune sau dezinteres, până la definitivarea ei în 


întregime. Incurajează-te singur să mergi înainte, 


repetându-ți cuvintele „Înapoi la treabă!“ din nou și 
din nou, ori de câte ori te simţi tentat să te oprești sau 
să faci altceva. 

Devotându-te exclusiv sarcinii celei mai importante, 
poți reduce timpul necesar finalizării ei cu cincizeci de 
procente sau chiar mai mult 

Se estimează că tendinţa de a iniția și a întrerupe o 
sarcină, de a o relua, de a o abandona și apoi de a reveni 
la ea poate crește timpul necesar completării sale cu nu 
mai puțin de 500 de procente. 

De fiecare dată cânt revii asupra sarcinii, trebuie să 
te familiarizezi cu stadiul la care erai când te-ai oprit ș 
cu ceea ce ţi-a mai rămas de făcut. Trebuie să depășești 
inerția și să te pui din nou în mișcare. Trebuie să-ți 
dezvolți inerția mecanică și să-ţi impui un ritm de lucru 
productiv. 

Atunci însă când te pregătești cu minuțiozitate și 
apoi te pui pe treabă, refuzând să te oprești sau să te 
abaţi până ce nu vei fi încheiat munca capeți energie, 
entuziasm și motivaţie. Devii din ce în ce mai bun și 
mai productiv. Lucrezi mai repede și mai eficient, 

Adevărul este că, odată ce te-ai hotărât care este 
sarcina principală, orice nu are legătură cu ea reprezin- 
tă mai mult sau mai puțin o pierdere de vreme. Pur și 
simplu, orice altă activitate nu este la fel de prețioasă 
sau la fel de importantă ca acea unică sarcină, bazată pe 
propriile tale priorități. 

Cu cât înveți mai mult să lucrezi fără întrerupere la 
o singură sarcină, cu atât mai mult vei înainta de-a lun- 
gul „Curbei Eficienţei“. Vei face lucruri tot mai bune 
calitativ, într-un interval de timp din ce în ce mai scurt. 

Cu toate acestea, de fiecare dată când te oprești din 
lucru, nu faci altceva decât să întrerupi acest ciclu și să 
te miști înapoi pe curbă până la stadiul la care fiecare 
parte a sarcinii este mai dificilă și necesită mai mult 
timp pentru finalizare 

Elbert Hubbard definea autodisciplina drept „Abi- 
litatea de a te determina pe tine însuţi să faci ceea ce ar 


trebui să faci, atunci când ar trebui s-o faci, și fără să ţii 
cont dacă ai chef sau nu s-o faci 

În ultimă instanță, succesul în orice arie necesită 
multă disciplină. Autodisciplina, stăpânirea de sine și 
autocontrolul sunt cărămizile care stau la fundamentul 
caracterului și al înaltei performanțe 

Adevăratul test al caracterului, voinței și deter- 
minării tale constă în a începe să te ocupi de o sarcină 
de maximă prioritate și în a persevera apoi până la 
finalizarea ei. 

Perseverenţa este de fapt autodisciplină în acțiune. 
Vestea bună este că, cu cât te obișnuiești mai mult să 


perseverezi într-o sarcină majoră, cu atât mai mult te 
vei aprecia și te vei respecta și cu atât mai bună va fi 
părerea pe care o vei avea despre tine. Și cu cât te vei 
aprecia mai mult, cu atât mai ușor îţi va fi să te disci- 
plinezi să perseverezi încă și mai mult 

Concentrându-te clar și exclusiv asupra sarcinii celei 
mai prețioase, până ce este în întregime încheiată, îţi 
modelezi, de fapt, propriul caracter. Devii o persoană 
superioară 

Devii o persoană mai puternică, mai competentă, 
mai încrezătoare și mai fericită. Te simți mai puternic și 
mai productiv. 

Ajungi, în cele din urmă, să fii capabil să-ți trasezi și 
să-ți realizezi orice țel. Devii stăpânul propriului tău 
destin. Te poziționezi pe o spirală ascendentă de efica- 
citate personală, pe suprafaţa căreia viitorul tău este 
absolut garantat. lar secretul obținerii tuturor acestora 


este să stabilești lucrul cel mai valoros și mai important 


pe care l-ai putea face în orice clipă, și apoi să „Incepi 


cu ce nu-ți place!” 

ÎNCEPE CU CE NU-ŢI PLACE! 


la măsuri! Hotărăște-te astăzi care este 
sarcina sau proiectul cel mai important pe 
care-l poți încheia și apoi apucă-te imediat 
de el. 

Odată ce te-ai apucat de sarcina cea mai 
importantă, disciplinează-te să perseverezi 
fără amânare până ce este în întregime 
finalizată. Consideră că e un „test“ să decizi 
dacă ești genul de persoană care poate lua 
o decizie de a finaliza ceva și apoi de a se 
ține de treabă. Odată ce ai început, nu 
accepta să te oprești până nu-ți vei fi în- 
cheiat treaba. 


CONCLUZII 
Să punem totul cap la cap 


Cheia fericirii, a satisfacţii, a succesului deplin și a 
unui sentiment minunat de putere și eficacitate perso- 
nală constă în a ne dezvolta obiceiul ca primul lucru pe 
care-l facem când începem munca este să ne „mâncăm 
broasca”. 

Din fericire, aceasta este o abilitate ce poate fi 
învățată și pe care o poți dobândi prin repetiţie. Iar 
odată ce îţi vei forma obiceiul de a începe treaba cu 
sarcina cea mai importantă, înainte de a face orice altce- 
va, succesul tău va fi garantat. 

Iată în cele ce urmează un rezumat al celor douăzeci 
și una de căi extraordinare de a nu mai tergiversa și de 
a duce la bun sfârșit mai multe lucruri într-un interval 
de timp mai scurt. Recitește aceste reguli și principii cu 
regularitate, până înţelegi bine modul de judecată și 
acțiune, și viitorul tău va fi garantat. 

1. Pregătește-ți terenul: Hotărăște-te ce vrei. Cla- 
ritatea este esenţială. Înainte de a începe, notea- 
ză-ți țelurile și obiectivele pe o foaie de hârtie. 

2. Plănuiește-ți din vreme fiecare zi: Gândeşte pe 
hârtie. Cu fiecare minut pe care-l petreci plani- 
ficând, poți câștiga cinci sau zece minute în exe- 
cuție 

. Aplică Regula 80/20 în tot ceea ce faci: Douăzeci 
la sută din activităţile tale vor fi responsabile 
pentru optzeci la sută din rezultatele pe care le 
obţii. Asigură-te că eforturile tale sunt întotdea- 
una concentrate pe acele 20 de procente de vârf. 

. Ține seama de consecințe: Sarcinile și prio- 
ritățile tale cele mai importante sunt cele care au 
cele mai grave consecinţe, fie ele pozitive sau 
negative, în viața și munca ta. Concentrează-te 
pe acestea mai presus de orice altceva. 

„Aplică în permanenţă Metoda ABCDE: Înainte 
de a începe să te ocupi de o listă de sarcini, 
acordă-ți un răgaz de câteva minute pentru a le 
organiza după valoare și prioritate, astfel încât 
să fii sigur că te vei ocupa de activităţile tale cele 
mai importante. 

. Concentrează-te asupra ariilor cu rezultate-cheie: 
Identifică și stabilește care sunt rezultatele pe 
care este absolut necesar să le obţii pentru a-ți 
îndeplini munca așa cum trebuie, și apoi ocupă-te 
de ele toată ziua. 

„Respectă Legea Eficienței Obligatorii: Nu ai 
niciodată suficient timp pentru tot ce trebuie să 
faci, dar se găsește întotdeauna suficient timp să 
te ocupi de lucrurile cele mai importante. Care să 
fie acestea? 

. Pregătește-te în cele mai mici detalii înainte de 
a începe: Planificarea potrivită previne „perfor- 
manța“ proastă. 

. Fă-ţi temele: Cu cât devii mai bine informat și 
mai priceput în sarcinile tale esențiale, cu atât 
mai repede începi să te ocupi de ele și cu atât mai 
repede le definitivezi. 

. Acţionează-ţi talentele speciale: Stabileşte cu 
exactitate care sunt domeniile în care ești foarte 

bun sau ai putea fi foarte bun, și străduiește-te să 
împlinești acele lucruri concrete foarte bine. 


. Află ce te împiedică: Stabilește care-ţi sunt punc- 


tele slabe sau piedicile de natură internă sau 
externă, care impun rapiditatea cu care-ţi împli- 
nești cele mai importante țeluri, și concentrează-ți 
forțele pe înlăturarea lor. 


. „De la un butoi la altul”: Pentru a realiza sarci- 


na cea mai mare și mai complicată nu e nevoie 
decât s-o abordezi etapă cu etapă. 


. Asumă-ți responsabilitatea: Imaginează-ți că 


trebuie să pleci din oraș pentru o lună și mun- 
cește ca și cum ar trebui să-ți închei toate 
sarcinile majore înainte de a pleca. 


„Folosește la maximum forța personală: Identi- 


fică-ţi perioadele de maximă energie mentală 
fizică de pe toată durata unei zile și structurează-ți 
sarcinile cele mai importante și mai obositoare în 
jurul acestor intervale. Odihnește-te cât mai mult 
ca avea să dai maximum de performanţă. 


. Mobilizează-te și treci la fapte: Fii propriul tău 


antrenor. Caută binele din orice situație. Con- 
centrează-te asupra soluției mai degrabă decât 
asupra problemei. Păstrează-ţi mereu optimis- 
mul și atitudinea constructivă. 

Grăbește-te încet: Întrucât nu poți să le faci pe 
toate, trebuie să înveți să amâni cu bună știință 
acele sarcini care au o valoare nesemnificativă, 
astfel încât să ai suficient timp pentru a te ocupa 
de acele puține lucruri care contează cu ade- 
vărat. 


. Rezolvă mai întâi sarcina cea mai grea: Începe 


fiecare zi cu sarcina cea mai dificilă, acea sarcină 
care-ţi poate aduce cele mai mari beneficii, ție și 

muncii tale, și impune-ți să te ocupi de ea până 
la definitivare. 

.„Porţionează sarcina: Împarte sarcinile mari, 
complexe în bucăți de mici dimensiuni și apoi 
rezolvă mai întâi o mică porţiune din sarcină 
pentru a te mobiliza. 

. Imparte-ţi timpul în bucăţi: Organizează-ți ziua 
în intervale mari, în care să te poți concentra 
perioade prelungite de timp asupra celor mai 
importante sarcini. 

„Fii tot timpul activ: Fă-ţi un obicei din a te mișca 
cu rapiditate înspre finalizarea sarcinilor cheie. 
Fă-te cunoscut ca fiind genul de persoană care 
rezolvă lucrurile repede și bine. 

. Acordă exclusivitate fiecărei sarcini: Stabileşte 
priorităţi clare, apucă-te imediat de sarcina cea 
mai importantă și apoi lucrează fără să te oprești 
până ce-ţi termini treaba în totalitate. Acesta este 
secretul real al performanţei de vârf și al unui 
maximum de prodictivitate personală. 

la decizia de a practica aceste principii în fiecare zi, 
până devin o a doua natură. Având de partea ta aceste 
obiceiuri de management personal, ca parte perma- 
nentă a personalității tale, viitorul tău nu va cunoaște 
limite 


Pur și simplu treci la treabă! Începe cu ce nu-ți 
place și „mănâncă broasca“! 

21 de soluţii formidabile 

prin care să nu mai tărăgănezi lucrurile 
şi să realizezi cât mai multe 
într-un interval de timp mai scurt! 


Incepe cu ce nu-ţi place (Eat That Frog), porneşte de la .nuai 
niciodată timp să termini tot ce trebuie făcut şi apar întoti ri sau 
stări parazite, care te opresc să faci ce e mai important. Soluţia pe care Tracy o 
explică pe parcursul a 21 de reguli porneşte de la respectarea a trei principii: 
cel al capacităţii de decizie, cel al disciplinei şi cel al determinării. Brian Tracy 
are mereu alături metafora broaștei, acel ce nu-ţi place din titlul cărții, lucrul pe 
care trebuie să-l faci, dar, pentru că este neplăcut, îl ocoleşti. El va ajunge să te 
domine, şi fiindcă l-ai tot amânat, s-ar putea să iasă mai rău! 

Brian Tracy este unul dintre cei mai de succes autori de studii de dezvoltare 
personală şi coaching din America. A publicat peste 40 de cărţi şi a apărut în 
aproximativ 300 de conferinţe video şi audio; în fiecare an, conferențiază în 


fața a peste 250 000 de persoane. 
colecţia, , 
cărţi cheie 


Dale Carnegie spunea că există patru căi, şi numai patru, prin care putem avea 
contact cu lumea. Suntem evaluaţi şi clasificați în funcţie de ceea ce facem, cum 
arătăm, ce anume spunem și cum o spunem. 


Colecţia Cărţi Cheie a fost concepută tocmai pentru a vă ajuta să parcurgeţi 
aceste patru căi, dezvăluind secretele de succes ale celor mai avizaţi autori în 
materie. Un ghid esenţial pentru cei care doresc să îşi atingă scopurile pro- 
puse și să aibă o viață fericită şi echilibrată. 


Gean VU) 


www.curteaveche.ro 


